polyglot-tagger/wikipedia-language-snippets-filtered huggingface dataset:
ಅಮೆರಿಕಾ ಸಂಯುಕ್ತ ಸಂಸ್ಥಾನವು ತಾನು ಶಾಂತಿಯುತ ಮತ್ತು ಸ್ವಾತಂತ್ರ್ಯ-ಪ್ರಿಯ ರಾಷ್ಟ್ರ ಎಂಬ ಹೇಳಿಕೆಯನ್ನು ಅರುಂಧತಿ ಒಪ್ಪಿಕೊಳ್ಳುವುದಿಲ್ಲ. ಅಮೆರಿಕಾ ದೇಶವು ಎರಡನೆಯ ವಿಶ್ವಸಮರದ ನಂತರ, ಚೀನಾ ಹಾಗೂ ಇನ್ನೂ ಹತ್ತೊಂಬತ್ತು ಇತರೆ ತೃತೀಯ ಪ್ರಪಂಚದ ದೇಶಗಳೊಂದಿಗೆ ಕದನ ನಡೆಸಿದ್ದುಂಟು ಅಥವಾ ಬಾಂಬ್ ದಾಳಿ ನಡೆಸಿದ್ದುಂಟು. ಅಮೆರಿಕಾ ಸಂಯುಕ್ತ ಸಂಸ್ಥಾನವು ಹಿಂದೆ ತಾಲಿಬಾನ್‌ ಉಗ್ರಗಾಮಿಗಳಿಗೆ ಬೆಂಬಲ-ಕುಮ್ಮಕ್ಕು ನೀಡಿದ್ದು, ಆನಂತರ ಇದೇ ತಾಲಿಬಾನ್ ವಿರುದ್ಧ ಉತ್ತರ ವಲಯದ ಮೈತ್ರಿಪಡೆಗೆ ಬೆಂಬಲ ನೀಡಿದ್ದುಂಟು. ಈ ಔತ್ತರೀಯ ಮೈತ್ರಿಪಡೆಯ 'ರೀತಿನೀತಿಗಳು ತಾಲಿಬಾನ್‌ಕ್ಕಿಂತಲೂ ಅಷ್ಟೇನೂ ವ್ಯತ್ಯಾಸವಿಲ್ಲದಿರುವುದು ಗೋಚರವಾಗುತ್ತದೆ'. ಅರುಂಧತಿ ತಾಲಿಬಾನ್‌ ವಿರುದ್ಧವೂ ಕಿಡಿಕಾರಿದ್ದರು: 'ಇಂದು, ಪ್ರೌಢರೂ ಹಾಗೂ ಆಳುವವರೆನಿಸಿದ, ತಾಲಿಬಾನ್‌ ಜನರು ಮಹಿಳೆಯರನ್ನು ಹೊಡೆಯುತ್ತಾರೆ, ಅವರ ಮೇಲೆ ಕಲ್ಲೆಸೆಯುತ್ತಾರೆ, ಅವರ ಮೇಲೆ ಅತ್ಯಾಚಾರವೆಸಗುತ್ತಾರೆ. ಮಹಿಳೆಯರ ಮೇಲೆ ಇನ್ನೇನು ಮಾಡುವುದು ಉಳಿದಿದೆ ಎಂಬುದು ತಾಲಿಬಾನ್‌ರಿಗೆ ಗೊತ್ತಿಲ್ಲ.'
ಅಂತಿಮ ವಿಶ್ಲೇಷಣೆಯಲ್ಲಿ, ಅರುಂಧತಿ ಅಮೆರಿಕನ್‌-ಶೈಲಿಯ ಬಂಡವಾಳಶಾಹಿಯನ್ನು ದೂಷಿಸುತ್ತಾರೆ: 'ಅಮೆರಿಕಾ ದೇಶದಲ್ಲಿ, ಶಸ್ತ್ರಾಸ್ತ್ರ ಉದ್ದಿಮೆ, ತೈಲ, ಪ್ರಮುಖ ಮಾಧ್ಯಮ ಜಾಲಗಳು, ಜೊತೆಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನದ ವಿದೇಶ ನೀತಿಗಳು - ಇವೆಲ್ಲಾ ಕ್ಷೇತ್ರಗಳಲ್ಲಿ ಒಂದೇ ರೀತಿಯ ವಾಣಿಜ್ಯ ಸಮೂಹಗಳ ಕೈವಾಡವಿದೆ.' ಅವರು ವಿಶ್ವ ವಾಣಿಜ್ಯ ಕೇಂದ್ರ ಹಾಗೂ ಅಫ್ಘಾನಿಸ್ಥಾನದ ಮೇಲಿನ ದಾಳಿಗಳನ್ನು ಒಂದೇ ನೈತಿಕ ದೃಷ್ಟಿಯಿಂದ ಕೂಡಿವೆ ಎಂದಿದ್ದಾರೆ- ಅಂದರೆ ಎರಡನ್ನೂ ಆತಂಕವಾದದ ದೃಷ್ಟಿಯಿಂದ ಅವರು ನೋಡಿದ್ದಾರೆ. 2001ರ ನಂತರ ಅದರ ಸೌಂದರ್ಯವನ್ನು ಕಲ್ಪಿಸುವುದೂ ಅಸಾಧ್ಯವೆಂದು ವಿಷಾದಿಸಿದರು. 'ಬಿಸಿಲಿನಲ್ಲಿ ನಿಧಾನಗತಿಯ, ಎಳೆ ಮರಿಯೊಂದು ಕಣ್ಣು ಬಿಡುವ ಮುಂಚೆಯೇ ನಡೆದಾಡಲು ಸಾಧ್ಯವೇ ಎಂದು ಅವರು ಅಚ್ಚರಿಸೂಚಿಸುತ್ತಾರೆ. ಹೀಗೆ ಕಣ್ಣುಮಿಟುಕಿಸುವ ಹಲ್ಲಿ ಅಥವಾ ಬಿಲ ಕೊರೆಯುವ ದಂಶಕವೊಂದು ಆಗಷ್ಟೇ ನಿಮ್ಮ ಕಿವಿಯಲ್ಲಿ ಪಿಸುಗುಟ್ಟಿದಾಗ, ವಿಶ್ವ ವಾಣಿಜ್ಯ ಕೇಂದ್ರ ಮತ್ತು ಅಫ್ಘಾನಿಸ್ಥಾನದ ಘಟನೆ ಬಗ್ಗೆ ಯೋಚಿಸದೇ ಅದಕ್ಕೆ ಪುನಃ ಪಿಸುಗುಟ್ಟಲು ಸಾಧ್ಯವೇ?' ಎಂದು ಅರುಂಧತಿ ಪ್ರಶ್ನಿಸಿದ್ದಾರೆ.
2003ರ ಮೇ ತಿಂಗಳಲ್ಲಿ, ನ್ಯೂಯಾರ್ಕ್‌ ನಗರದ ರಿವರ್ಸೈಡ್‌ ಚರ್ಚ್‌‌‌ನಲ್ಲಿ ಅರುಂಧತಿ 'ಇಂಸ್ಟೆಂಟ್‌-ಮಿಕ್ಸ್‌ ಇಂಪಿರಿಯಲ್‌ ಡೆಮೊಕ್ರಸಿ ' ಎಂಬ ವಿಷಯದ ಬಗ್ಗೆ ಭಾಷಣ ನೀಡಿದರು. ಇದರಲ್ಲಿ, ಅಮೆರಿಕಾ ಸಂಯುಕ್ತ ಸಂಸ್ಥಾನವು ಎಲ್ಲೇಯಾದರೂ, ಎಂದಾದರೂ ತನ್ನ ಪ್ರಜೆಗಳ ಮೇಲೆ ಬಾಂಬ್ ದಾಳಿ ನಡೆಸುವ ಜನ್ಮಸಿದ್ಧ ಹಕ್ಕು ಹೊಂದಿರುವ ಜಾಗತಿಕ ಸಾಮ್ರಾಜ್ಯವೆನಿಸಿಕೊಂಡಿದೆ. ಇದರಿಂದಾಗಿ ದೇವರಿಂದಲೂ ಜನಸಂರಕ್ಷಣೆಯ ಈ ಹಕ್ಕನ್ನು ಕಿತ್ತುಕೊಂಡಿದೆ ಎಂದು ಅರುಂಧತಿ ವಿವರಿಸಿದರು. ಇರಾಕ್‌ ಮೇಲೆ ಅಮೆರಿಕಾದ ಪೂರ್ವ ನಿಯೋಜಿತ ದಾಳಿಯನ್ನು ಟೀಕಿಸಿದ ಭಾಷಣವಿದು.
2005ರ ಜೂನ್‌ ತಿಂಗಳಲ್ಲಿ, ಅವರು ಇರಾಕ್‌ ಬಗ್ಗೆ ವಿಶ್ವ ನ್ಯಾಯಮಂಡಳಿಯಲ್ಲಿ ಪಾಲ್ಗೊಂಡ ಸದಸ್ಯರಾಗಿದ್ದರು. ಆಗ 2006ರ ಮಾರ್ಚ್ ತಿಂಗಳಲ್ಲಿ ಅಮೆರಿಕಾ ರಾಷ್ಟ್ರಾಧ್ಯಕ್ಷ ಜಾರ್ಜ್‌ ಡಬ್ಲ್ಯೂ ಬುಷ್‌ ಭಾರತಕ್ಕೆ ಭೇಟಿ ನೀಡಿದ್ದನ್ನು ಅರುಂಧತಿ ಟೀಕಿಸಿ, 'ಬುಷ್‌ ಒಬ್ಬ ಯುದ್ಧ ಅಪರಾಧಿ' ಎಂದು ಟೀಕಿಸಿದ್ದರು.
ಭಾರತ 1998ರಲ್ಲಿ ರಾಜಸ್ಥಾನದ ಪೋಖರಾನ್‌ನಲ್ಲಿ ಯಶಸ್ವೀ ಪರಮಾಣು ಶಸ್ತ್ರ ಪರೀಕ್ಷೆ ನಡೆಸಿತು. ಇದಕ್ಕೆ ಪ್ರತಿಕ್ರಿಯೆ ಎನ್ನುವಂತೆ ಅರುಂಧತಿ "'ದಿ ಎಂಡ್‌ ಆಫ್‌ ಇಮ್ಯಾಜಿನೇಷನ್ ‌' ಬರೆದರು. ಇದರಲ್ಲಿ ಅವರು ಭಾರತ ಸರ್ಕಾರದ ಪರಮಾಣು ನೀತಿಗಳನ್ನು ಟೀಕಿಸಿದರು. ಅವರ ಸಂಕಲನ 'ದಿ ಕಾಸ್ಟ್‌ ಆಫ್ ಲಿವಿಂಗ್ ‌' ನಲ್ಲಿ ಇದನ್ನು ಪ್ರಕಟಿಸಲಾಯಿತು. ಇದರಲ್ಲಿ ಅರುಂಧತಿ ಭಾರತದ ಮಧ್ಯ ಹಾಗೂ ಪಶ್ಚಿಮ ಭಾಗದಲ್ಲಿರುವ ರಾಜ್ಯಗಳಾದ ಮಧ್ಯಪ್ರದೇಶ, ಗುಜರಾತ್‌ ಹಾಗೂ ಮಹಾರಾಷ್ಟ್ರ ರಾಜ್ಯಗಳಲ್ಲಿ ಭಾರೀ ಪ್ರಮಾಣದ ಜಲವಿದ್ಯುತ್‌ ಯೋಜನೆಗಳನ್ನು ವಿರೋಧಿಸಿದರು.
ಭಾರತದಲ್ಲಿ ನಕ್ಸಲೀಯ-ಮಾವೋವಾದಿ ಬಂಡುಕೋರರ ವಿರುದ್ಧ ಸರ್ಕಾರ ನಡೆಸುತ್ತಿರುವ ಸಶಸ್ತ್ರ ಕಾರ್ಯಾಚರಣೆಗಳನ್ನು ಅರುಂಧತಿ ಟೀಕಿಸಿದ್ದಾರೆ. ಇದನ್ನು 'ದೇಶದ ಅತಿ-ಬಡಜನರ ವಿರುದ್ಧದ ಯುದ್ಧ' ಎಂದಿದ್ದಾರೆ. ಅವರ ಪ್ರಕಾರ, ಸಂಸ್ಥೆಗಳೊಂದಿಗೆ ಪರಸ್ಪರ ಒಪ್ಪಿಗೆ ತಿಳಿವಳಿಕೆ ಪತ್ರಗಳಿಗೆ ಸಹಿ ಹಾಕಿದ ಸರ್ಕಾರವು, ಈ ವಾಣಿಜ್ಯ ಉದ್ದಿಮೆಗಳಿಗೆ ಅನುಕೂಲವಾಗಲೆಂದು, 'ಜನತೆಯತ್ತ ಇರುವ ಅಗತ್ಯವಾದ ತಮ್ಮ ಹೊಣೆಯನ್ನು ತ್ಯಜಿಸಿ' ನಕ್ಸಲರ ವಿರುದ್ಧ ಕಾರ್ಯಾಚರಣೆ ಆರಂಭಗೊಳಿಸಿದೆ'. ತಮ್ಮ ಅಭಿಪ್ರಾಯಗಳಿಗೆ ಅರುಂಧತಿ ವಿವಿಧ ಮೂಲಗಳಿಂದ ಸಮರ್ಥನೆ ದೊರಕಿದರೂ, ಮಾವೊವಾದಿಗಳನ್ನು ಗಾಂಧಿವಾದಿಗಳು ಎಂದು ಬಣ್ಣಿಸಿದ್ದದ್ದು ವಿವಾದಕ್ಕೆ ಕಾರಣವಾಗಿದೆ. ಇತರೆ ಹೇಳಿಕೆಗಳಲ್ಲಿ, 'ಒಂದೆಡೆ, ನಕ್ಸಲೀಯರೆಲ್ಲರೂ ಒಂದು ರೀತಿಯ ದೇಶಭಕ್ತರಾಗಿ ಸಂವಿಧಾನದ ಸೂತ್ರಗಳನ್ನು ಪಾಲಿಸುತ್ತಿದ್ದರೆ, ಇನ್ನೊಂದೆಡೆ ಸರ್ಕಾರವು ಸಂವಿಧಾನವನ್ನು ಒಂದಲ್ಲ ಒಂದು ರೀತಿಯಲ್ಲಿ ಉಲ್ಲಂಘಿಸುತ್ತಿದೆ' ಎಂದು ಹೇಳಿದರು. ಮಾವೋಗಳ ಆತಂಕವಾದೀ ಕೃತ್ಯಗಳಿಗೆ ಗುರಿಯಾದವರ ಬಗ್ಗೆ ಅರುಂಧತಿಯಲ್ಲಿ ಯಾವುದೇ ಅನುಕಂಪವಿಲ್ಲ ಎಂದು ಹಲವು ಟಿಪ್ಪಣಿಕಾರರು ಗಮನಿಸಿದ್ದಾರೆ.
ಸಿಎನ್‌ಎನ್‌-ಐಬಿಎನ್ ಕಿರುತೆರೆ ವಾಹಿನಿಯಲ್ಲಿ ಪ್ರಸಾರಗೊಂಡ, ಕರಣ್‌ ಥಾಪರ್‌ರೊಂದಿಗಿನ ಸಂದರ್ಶನವೊಂದರಲ್ಲಿ ಅರುಂಧತಿ, 'ಭಾರತೀಯ ರಾಷ್ಟ್ರವನ್ನು ತಮ್ಮದಾಗಿಸಿಕೊಂಡಿರುವ ಈ ಸರ್ವಾಧಿಕಾರದ ವರ್ಗವನ್ನು ಉರಳಿಸುವುದು ಮಾವೋವಾದಿಯ ಪರಮೋಚ್ಚ ಗುರಿ' ಎಂದು ನಕ್ಸಲರ ಧ್ಯೇಯವನ್ನು ವ್ಯಾಖ್ಯಾನಿಸಿದರು. ಕೇವಲ ಬಂಡವಾಳಶಾಹಿ ಅಥವಾ ಕಮ್ಯೂನಿಸ್ಟ್‌ ಸಿದ್ಧಾಂತಗಳಿಂದ ವಿಶ್ವದ ಎಲ್ಲಾ ಸಮಸ್ಯೆಗಳಿಗೂ ಪರಿಹಾರ ಸಿಗುವುದೆಂದು ನಂಬದ ಕಾರಣ, ತಾವು ಮಾವೋವಾದಿಗಳ ಈ ಗುರಿಯನ್ನು ಸಮರ್ಥಿಸುವುದಿಲ್ಲ ಎಂದರು. ಮಾವೋವಾದಿಗಳ ಬಗ್ಗೆ ತಮ್ಮ ಅಭಿಪ್ರಾಯಗಳನ್ನು ಸ್ಪಷ್ಟಗೊಳಿಸಬೇಕೆಂದು ಪದೇ-ಪದೇ ಕೇಳಲಾಯಿತು.
ಅರುಂಧತಿ ರಾಯ್‌: ಈಗ ಚಾಲ್ತಿಯಲ್ಲಿರುವ ಹಲವು ವಿರೋಧೀ ಚಳವಳಿಗಳ ಬೃಹತ್‌ ಪ್ರಮಾಣದ ಸನ್ನಿವೇಶದಲ್ಲಿ, ಮಾವೋವಾದಿಗಳು ಅತಿ ಉಗ್ರಗಾಮಿ ಕ್ಷೇತ್ರದಲ್ಲಿರುವ ಜನರ ಗುಂಪು.
ಕರಣ್‌ ಥಾಪರ್‌: ಆದರೆ, ಭಾರತೀರ ರಾಷ್ಟ್ರ ಮತ್ತು ಸಂವಿಧಾನವನ್ನು ಉರುಳಿಸುವ ಯಾವುದೇ ಯತ್ನವನ್ನು ನೀವು ಸಮರ್ಥಿಸುತ್ತೀರೇನು?
ಅರುಂಧತಿ ರಾಯ್‌: . ಒಂದು ವೇಳೆ, ಭಾರತೀಯ ರಾಷ್ಟ್ರ ಮತ್ತು ಸಂವಿಧಾನವನ್ನು ಉರುಳಿಸಲು ಯತ್ನಿಸುವ ಮಾವೋವಾದಿಗಳನ್ನು ನಾನು ಬೆಂಬಲಿಸುತ್ತೇನೆ ಎಂದಲ್ಲಿ ನಾನೂ ಸಹ ಒಬ್ಬ ಮಾವೋವಾದಿ ಎಂದಂತೆ. ಆದರೆ ನಾನು ಮಾವೋವಾದಿಯಲ್ಲ.
ಕರಣ್‌ ಥಾಪರ್‌: . ಆದರೆ ಮಾವೋವಾದಿಗಳು ಬಳಸುವ ತಂತ್ರಗಳ ಬಗ್ಗೆ ನೀವೇನು ಹೇಳುತ್ತೀರಿ?
ಅರುಂಧತಿ ರಾಯ್‌: ಈಗಾಗಲೇ ಆಂತರಿಕ ಯುದ್ಧ ನಡೆಯುತ್ತಿದೆ. ನಿಮ್ಮ ಹಳ್ಳಿಯ ಸುತ್ತ 800 ಜನ ಸಿಆರ್‌ಪಿಎಫ್‌ ಸೈನಿಕರಿದ್ದು, ಅತ್ಯಾಚಾರ, ಆಸ್ತಿಪಾಸ್ತಿ ಹಾಳು ಮಾಡಿ, ದೋಚಿಕೊಂಡು ಹೋಗುತ್ತಿದ್ದರೆ, ನಾನು ನಿರಾಹಾರ ಪ್ರತಿಭಟನೆ ಮಾಡುತ್ತೇನೆ ಎಂದು ಹೇಳಲಾಗದು. ಜನರು ಇದನ್ನು ತಡೆಗಟ್ಟುವ ಹಕ್ಕನ್ನು ನಾನು ಸಮರ್ಥಿಸುತ್ತೇನೆ.
ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ ಎಂಬ ತಮ್ಮ ಮೊದಲ ಕಾದಂಬರಿಯನ್ನು 1992ರಲ್ಲಿ ಬರೆಯಲಾರಂಭಿಸಿದ ಅರುಂಧತಿ, 1996ರಲ್ಲಿ ಸಂಪೂರ್ಣಗೊಳಿಸಿದರು. ಈ ಕಾದಂಬರಿಯು ಸ್ವಲ್ಪಮಟ್ಟಿಗೆ ಆತ್ಮಚರಿತ್ರೆಯೆನಿಸಿದೆ. ಇದರ ಬಹಳಷ್ಟು ಭಾಗವು ಐಮಾನಮ್‌ನಲ್ಲಿಯ ತಮ್ಮ ಬಾಲ್ಯಜೀವನದ ಅನುಭವಗಳನ್ನು ವಿವರಿಸುತ್ತದೆ.
ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್‌ ನ ಪ್ರಕಟಣೆಯು ಅರುಂಧತಿಗೆ ಶೀಘ್ರ ಅಂತರರಾಷ್ಟ್ರೀಯ ಖ್ಯಾತಿ ಗಳಿಸಿಕೊಟ್ಟಿತು.
1997ರಲ್ಲಿ ಭಾವನಾತ್ಮಕ,ಕಾಲ್ಪನಿಕ ಕಥಾನಕ ವಿಭಾಗದಲ್ಲಿ ಅರುಂಧತಿಗೆ ಬುಕರ್‌ ಪ್ರಶಸ್ತಿ ಲಭಿಸಿತು. ಅದೇ ವರ್ಷ ನ್ಯೂಯಾರ್ಕ್‌ ಟೈಮ್ಸ್ ‌ ಪಟ್ಟಿ ಮಾಡಿ ಹೆಸರಿಸಿದ ಗಮನಾರ್ಹ ಪುಸ್ತಕಗಳಲ್ಲಿ ಇದೂ ಸೇರಿಕೊಂಡಿತು. ನ್ಯೂಯಾರ್ಕ್‌ ಟೈಮ್ಸ್ ‌ ಘೋಷಿಸಿದ, ಸ್ವತಂತ್ರ ಕಥೆಗಳ ವಿಭಾಗದಲ್ಲಿ ಅತಿ ಹೆಚ್ಚು ಮಾರಾಟವಾದ ಪುಸ್ತಕಗಳ ಪಟ್ಟಿಯಲ್ಲಿ ಅರುಂಧತಿಯ ಪುಸ್ತಕ ನಾಲ್ಕನೆಯ ಸ್ಥಾನ ಗಳಿಸಿತು. ಈ ಪುಸ್ತಕವು ಆರಂಭದಿಂದಲೂ ವಾಣಿಜ್ಯ ದೃಷ್ಟಿಯಿಂದ ಯಶಸ್ವಿಯಾಗಿತ್ತು. ಅರುಂಧತಿ ಐದು ಲಕ್ಷ ಪೌಂಡ್‌ ಹಣವನ್ನು ಮುಂಗಡವಾಗಿ ಪಡೆದುಕೊಂಡರು. ಇದು ಮೇ ತಿಂಗಳಿನಲ್ಲಿ ಪ್ರಕಟವಾಯಿತು. ಜೂನ್ ಕೊನೆಯ ವೇಳೆಗೆ ಈ ಪುಸ್ತಕವು ಹದಿನೆಂಟು ದೇಶಗಳಲ್ಲಿ ಮಾರಾಟವಾಯಿತು.
ಅರುಂಧತಿ ರಾಯ್ ಭಾರತ ದೇಶದ ಮೇಘಾಲಯ ರಾಜ್ಯದ ಶಿಲ್ಲಾಂಗ್‌ನಲ್ಲಿ, ಜನಿಸಿದರು. ಅವರ ತಾಯಿ ಮೇರಿ ರಾಯ್ ಕೇರಳೀಯ ಸಿರಿಯನ್ ಕ್ರಿಶ್ಚಿಯನ್ ಪಂಗಡದವರಾಗಿದ್ದು, ಮಹಿಳಾ ಹಕ್ಕುಗಳ ಕಾರ್ಯಕರ್ತೆಯಾಗಿ ಅದರ ಪ್ರತಿಪಾದಕರಾಗಿದ್ದರು. ಅರುಂಧತಿ ರಾಯ್ ಅವರ ತಂದೆ ರಣಜಿತ್‌ ರಾಯ್‌ ಬಂಗಾಲ ಮೂಲದ ವೃತ್ತಿಪರ ಚಹಾ ತೋಟಗಾರರಾಗಿದ್ದರು.
ಅವರು ತಮ್ಮ ಬಾಲ್ಯವನ್ನು ಕೇರಳದ ಐಮನಮ್‌ದಲ್ಲಿ ಕಳೆದರು. ಕೊಟ್ಟಾಯಂನ ಕಾರ್ಪಸ್ ಕ್ರಿಸ್ಟಿ ಶಾಲೆಯಲ್ಲಿ ವಿದ್ಯಾಭ್ಯಾಸ ಪ್ರಾರಂಭಿಸಿದ ಅರುಂಧತಿ ನಂತರ ತಮಿಳುನಾಡಿನ ನೀಲಗಿರಿಯಲ್ಲಿರುವ ಲವ್‌ಡೇಲ್‌ನ ಲಾರೆನ್ಸ್ ಸ್ಕೂಲ್ ಸೇರಿದರು. ನಂತರ ನವದೆಹಲಿಯ ಸ್ಕೂಲ್ ಆಫ್ ಪ್ಲಾನಿಂಗ್ ಎಂಡ್ ಆರ್ಕಿಟೆಕ್ಚರ್‌ನಲ್ಲಿ ವಾಸ್ತು ಶಾಸ್ತ್ರ ಅಧ್ಯಯನ ಮಾಡಿದರು. ಅಲ್ಲಿಯೇ ಅರುಂಧತಿಯವರು ತಮ್ಮ ಮೊದಲ ಪತಿ, ವಾಸ್ತುಶಿಲ್ಪಿ ಗೆರಾರ್ಡ್ ಡ ಕುನ್ಹಾ ಅವರನ್ನು ಭೆಟ್ಟಿಯಾದರು.
1984ರಲ್ಲಿ ಅರುಂಧತಿ ರಾಯ್ ತಮ್ಮ ಎರಡನೆ ಪತಿ, ಚಿತ್ರನಿರ್ಮಾಪಕ ಪ್ರದೀಪ್ ಕೃಷ್ಣ ಅವರನ್ನು ಭೆಟ್ಟಿಯಾದರು. ಅವರ ಪ್ರಶಸ್ತಿ ಪುರಸ್ಕೃತ ಚಲನಚಿತ್ರ ಮಾಸ್ಸೇ ಸಾಹಿಬ್‌ ನಲ್ಲಿ ಅರುಂಧತಿ ಒಬ್ಬ ಹಳ್ಳಿ ಹುಡುಗಿಯ ಪಾತ್ರ ನಿರ್ವಹಿಸಿದರು. ತಮ್ಮ ಕಾದಂಬರಿ 'ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್‌' ಯಶಸ್ವಿಯಾಗಿ ಅದರಿಂದ ಅರುಂಧತಿಗೆ ಹಣಕಾಸಿನ ಸ್ಥಿರತೆ ಲಭಿಸಿತು. ಅದಕ್ಕಿಂತ ಮೊದಲು ನವದೆಹಲಿಯ ಪಂಚತಾರಾ ಹೊಟೇಲುಗಳಲ್ಲಿ ಏರೋಬಿಕ್ಸ್ ವ್ಯಾಯಾಮ ತರಗತಿಗಳನ್ನು ನಡೆಸುವುದು ಸೇರಿದಂತೆ, ಅವರು ಇತರೆ ಕೆಲಸಗಳನ್ನೂ ಮಾಡಿದರು. ಅರುಂಧತಿ, ಭಾರತೀಯ ಮಾಧ್ಯಮದ ಚಿರಪರಿಚಿತ ವ್ಯಕ್ತಿ ಹಾಗೂ ಪ್ರಮುಖ ಮಾಧ್ಯಮ ಸಂಸ್ಥೆ ಎನ್‌ಡಿಟಿವಿಯ ಮುಖ್ಯಸ್ಥ ಪ್ರಣಯ್‌ ರಾಯ್‌ಗೆ ಅರುಂಧತಿ ಸಹೋದರ ಸಂಬಂಧಿ. ಅರುಂಧತಿ ಸದ್ಯ ನವದೆಹಲಿಯಲ್ಲಿ ವಾಸಿಸುತ್ತಿದ್ದಾರೆ.
2008ರ ಆಗಸ್ಟ್‌ ತಿಂಗಳಲ್ಲಿ, ಭಾರತದ ಪ್ರಮುಖ ಇಂಗ್ಲಿಷ್‌ ದೈನಿಕ ಟೈಮ್ಸ್‌ ಆಫ್‌ ಇಂಡಿಯಾ ಪತ್ರಿಕೆಯಲ್ಲಿ ಪ್ರಕಟವಾದ ಸಂದರ್ಶನವೊಂದರಲ್ಲಿ, ಅರುಂಧತಿ ರಾಯ್‌ ಕಾಶ್ಮೀರ ಭಾರತದಿಂದ ಬೇರ್ಪಟ್ಟು ಸ್ವಾತಂತ್ರ್ಯ ಹೊಂದುವುದರ ಪರ ಮಾತನಾಡಿದರು. ಆಗ ಸ್ವಾತಂತ್ರ್ಯ-ಪರ ಭಾರೀ ಧರಣಿಗಳು ನಡೆದಿದ್ದವು. ಅಮರನಾಥ್‌ ಭೂ ವರ್ಗಾವಣೆ ವಿವಾದದ ನಂತರ, 2008ರ ಆಗಸ್ಟ್‌ 18ರಂದು, ಜಮ್ಮು ಮತ್ತು ಕಾಶ್ಮೀರ ರಾಜ್ಯದ ಕಾಶ್ಮೀರ ಭಾಗದ ಶ್ರೀನಗರದಲ್ಲಿ ಸುಮಾರು 500,000 ಪ್ರತ್ಯೇಕತಾವಾದಿಗಳು ಸ್ವಾತಂತ್ರ್ಯಕ್ಕಾಗಿ ಧರಣಿ ನಡೆಸಿದರು. ಅರುಂಧತಿ ಹೇಳಿದಂತೆ, ಕಾಶ್ಮೀರಿ ಜನರು ಭಾರತದಿಂದ ಬೇರೆಯಾಗಲು ಬಯಸುವುದಕ್ಕೆ ಈ ಚಳವಳಿಗಳು ಸೂಕ್ತ ಸಂಕೇತ. ಅರುಂಧತಿಯ ಈ ಹೇಳಿಕೆಯನ್ನು ಭಾರತದ ಪ್ರಮುಖ ರಾಜಕೀಯ ಪಕ್ಷಗಳಾದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ‌ ಮತ್ತು ಭಾರತೀಯ ಜನತಾ ಪಕ್ಷ ಕಟುವಾಗಿ ಟೀಕಿಸಿದವು.
2010ರ ಅಕ್ಟೋಬರ್ ತಿಂಗಳಲ್ಲಿ, ನವದೆಹಲಿಯಲ್ಲಿ ಆಜಾದಿ - ಇದೊಂದೇ ದಾರಿ' ಎಂಬ ಒಂದು ವಿಚಾರಗೋಷ್ಠಿ ನಡೆಯಿತು. ಇಲ್ಲಿ ಅರುಂಧತಿ ರಾಯ್‌, ಹುರ್ರಿಯತ್‌ ಕಾನ್ಫೆರೆನ್ಸ್‌ ಮುಖಂಡ ಸಯದ್‌ ಅಲಿ ಷಾ ಜಿಲಾನಿ ಮತ್ತು ವರವರ ರಾವ್‌ ಒಂದಿಗೆ ವೇದಿಕೆಯಲ್ಲಿ ಉಪಸ್ಥಿತರಿದ್ದರು. ಕಾಶ್ಮೀರವು "'ಹಸಿವು ಮತ್ತು ನಿರ್ವಸ್ತ್ರ ಸ್ಥಿತಿ ಯನ್ನು ನಿರ್ಮಿಸಲು ಕಾರಣವಾಗುತ್ತಿರುವ ಹಿಂದೂಸ್ಥಾನದಿಂದ ಆಜಾದಿ ' ಪಡೆಯಬೇಕು ಎಂದು ಅರುಂಧತಿ ಹೇಳಿದ್ದು ವರದಿಯಾಯಿತು. ಅರುಂಧತಿ ಮಾಡಿದ ಭಾಷಣದ ಅಧಿಕೃತ ಪಠ್ಯವು ಕೆಳಕಂಡಂತಿದೆ:
ತಮ್ಮ ವೃತ್ತಿ ಜೀವನದ ಆರಂಭದಲ್ಲಿ ಅರುಂಧತಿ ಕಿರುತೆರೆ ಮತ್ತು ಚಲನಚಿತ್ರ ಕ್ಷೇತ್ರದಲ್ಲಿ ಕೆಲಸ ಮಾಡಿದರು. ಅವರ ಪತಿ 1989ರಲ್ಲಿ ನಿರ್ದೇಶಿಸಿದ ಇನ್ ವಿಚ್ ಆನ್ನಿ ಗಿವ್ಸ್ ಇಟ್ ದೋಸ್ ಒನ್ಸ್‌ ಗಾಗಿ ಅರುಂಧತಿ ಚಿತ್ರಕಥೆ ಬರೆದರು. ಅವರು ವಾಸ್ತುಶಿಲ್ಪದ ವಿದ್ಯಾರ್ಥಿನಿಯಾಗಿದ್ದಾಗ ಪಡೆದ ಅನುಭವಗಳನ್ನು ಆಧರಿಸಿದ ಚಲನಚಿತ್ರವಿದು. ಈ ಚಿತ್ರದಲ್ಲಿ ಒಬ್ಬ ಕಲಾವಿದೆಯಾಗಿ ಕಾಣಿಸಿಕೊಂಡರು. ಅಲ್ಲದೆ, 1992ರಲ್ಲಿ ಬಿಡುಗಡೆಯಾದ ಎಲೆಕ್ಟ್ರಿಕ್ ಮೂನ್‌ ಚಲನಚಿತ್ರಕ್ಕೂ ಚಿತ್ರಕಥೆ ರಚಿಸಿದ್ದರು. ಫೂಲನ್ ದೇವಿಯ ಜೀವನವನ್ನು ಆಧರಿಸಿದ, 1994ರಲ್ಲಿ ಬಿಡುಗಡೆಯಾದ ಶೇಖರ್ ಕಪೂರ್ ನಿರ್ದೇಶನದ ಚಲನಚಿತ್ರ ಬ್ಯಾಂಡಿಟ್ ಕ್ವೀನ್‌ ನ್ನು ಟೀಕಿಸಿ ಅರುಂಧತಿ ಗಮನ ಸೆಳೆದರು. 'ದಿ ಗ್ರೇಟ್ ಇಂಡಿಯನ್ ರೇಪ್ ಟ್ರಿಕ್' ಎಂಬ ಶೀರ್ಷಿಕೆಯಡಿ ಈ ಚಲನಚಿತ್ರದ ಬಗ್ಗೆ ತಮ್ಮ ವಿಮರ್ಶೆಯಲ್ಲಿ, 'ಮಹಿಳೆಯೊಬ್ಬಳು ಜೀವಂತವಿರುವಾಗ ಆಕೆಯ ಮೇಲೆ ನಡೆದ ಅತ್ಯಾಚಾರವನ್ನು ಆಕೆಯ ಅನುಮತಿಯಿಲ್ಲದೆ ಮರುಪ್ರದರ್ಶಿಸಿದ' ಹಕ್ಕನ್ನು ಪ್ರಶ್ನಿಸಿದರು. 'ಶೇಖರ್‌ ಕಪೂರ್ ಫೂಲನ್‌ ದೇವಿಯನ್ನು ಶೋಷಣೆ ಮಾಡಿದ್ದಾರೆ ಮತ್ತು ಆಕೆಯ ಜೀವನ ಮತ್ತು ಅದರ ಅರ್ಥವನ್ನು ತಪ್ಪಾಗಿ ನಿರೂಪಿಸಿದ್ದಾರೆ' ಎಂದು ಆರೋಪಿಸಿದರು.
2006ರ ಆಗಸ್ಟ್‌ ತಿಂಗಳಲ್ಲಿ, ಅರುಂಧತಿ ಮತ್ತು ನೋಮ್‌ ಚೊಮ್ಸ್ಕಿ, ಹೊವಾರ್ಡ್‌ ಝಿನ್‌ ಮತ್ತಿತರರು, ದಿ ಗಾರ್ಡಿಯನ್ ‌ ಪತ್ರಿಕೆಯಲ್ಲಿ ಪ್ರಕಟಿತ ಲೇಖನವೊಂದಕ್ಕೆ ಸಮ್ಮತಿ-ಸಹಿ ಹಾಕಿದರು. ಈ ಲೇಖನದಲ್ಲಿ 2006ರ ಲೆಬನಾನ್‌ ಯುದ್ಧವು ಯುದ್ಧ ಅಪರಾಧೀ ಕೃತ್ಯ ಎಂದು ಹೇಳಿ, ರಾಷ್ಟ್ರ-ಬೆಂಬಲಿತ ಆತಂಕವಾದದ ಆರೋಪವನ್ನು ಇಸ್ರೇಲ್ ವಿರುದ್ಧ ಮಾಡಲಾಗಿತ್ತು. 2007ರಲ್ಲಿ, ಕ್ವಿಯರ್ಸ್‌ ಅಂಡರ್ಮೈನಿಂಗ್‌ ಇಸ್ರೇಲಿ ಟೆರರಿಸಮ್‌ ಹಾಗೂ ನೈಋತ್ಯ ಏಷ್ಯನ್‌, ಉತ್ತರ ಆಫ್ರಿಕಾ ಕೊಲ್ಲಿ ವಲಯ ಕ್ವಿಯರ್ಸ್‌ ಮೊದಲು ಚಾಲನೆಗೊಳಿಸಿದ ಬಹಿರಂಗ ಪತ್ರವೊಂದಕ್ಕೆ ಸಹಿ ಹಾಕಿದ ನೂರಕ್ಕೂ ಹೆಚ್ಚು ಕಲಾವಿದರು ಮತ್ತು ಬರಹಗಾರರಲ್ಲಿ ಅರುಂಧತಿ ಸಹ ಒಬ್ಬರಾಗಿದ್ದರು. ಎಲ್‌ಜಿಬಿಟಿ ಚಲನಚಿತ್ರೋತ್ಸವಕ್ಕೆ ಇಸ್ರೇಲಿ ಪ್ರಾಯೋಜನವನ್ನು ಸ್ಥಗಿತಗೊಳಿಸಿ, ಹಾಗೂ, ಯಾವುದೇ ಸಮಾರಂಭ ಅಥವಾ ಕಾರ್ಯಕ್ರಮವನ್ನು ಇಸ್ರೇಲಿ ದೂತಾವಾಸದೊಂದಿಗೆ ಸಹ-ಪ್ರಾಯೋಜಿಸದಿರುವ ಮೂಲಕ ಇಸ್ರೇಲಿ ರಾಜಕೀಯ ಮತ್ತು ಸಾಂಸ್ಕೃತಿಕ ಸಂಸ್ಥೆಗಳನ್ನು ಅಂತರರಾಷ್ಟ್ರೀಯವಾಗಿ ಬಹಿಷ್ಕರಿಸಬೇಕು ಎಂದು ಸಾನ್‌ ಫ್ರಾನ್ಸಿಸ್ಕೊ ಅಂತರರಾಷ್ಟ್ರೀಯ ಎಲ್‌ಜಿಬಿಟಿ ಚಲನಚಿತ್ರೋತ್ಸವಕ್ಕೆ ಮನವಿ ಸಲ್ಲಿಸಲಾಯಿತು.
2003ರಲ್ಲಿ, ಕೇರಳದಲ್ಲಿ ಆದಿವಾಸಿ ಭೂ ಹಕ್ಕು ಪರ ಸಾಮಾಜಿಕ ಚಳವಳಿಯಾದ ಆದಿವಾಸಿ ಗೋತ್ರ ಮಹಾ ಸಭಾ ಸಂಘಟನೆಯು, ಕೇರಳ ಮತ್ತು ಕರ್ನಾಟಕ ಗಡಿಯಲ್ಲಿರುವ ಮುಧಾಂಗಾ ವನ್ಯಧಾಮದಲ್ಲಿ ಮುಂಚೆ ಇದ್ದ ನೀಲಗಿರಿ ತೋಟದ ಪ್ರದೇಶದಲ್ಲಿ ಕುಳಿತು ಧರಣಿ ನಡೆಸಿತು.
48 ದಿನಗಳ ನಂತರ, ಅಲ್ಲಿನ ಹಿಡುವಳಿದಾರರನ್ನು ಮತ್ತು ಉಳಿದುಕೊಂಡವರನ್ನು, ಹೊರಹಾಕಲು,ಓಡಿಸಲು ಪೊಲೀಸ್‌ ಪಡೆಯನ್ನು ಕಳುಹಿಸಲಾಯಿತು. ಒಬ್ಬ ಪ್ರತಿಭಟನಾಕಾರ ಮತ್ತು ಒಬ್ಬ ಪೊಲೀಸ್‌ ಸಿಬ್ಬಂದಿ ಈ ಘಟನೆಯಲ್ಲಿ ಮೃತರಾದರು. ಈ ಚಳವಳಿಯ ಮುಂಚೂಣಿಯಲ್ಲಿದ್ದವರನ್ನು ಬಂಧಿಸಲಾಯಿತು. ಅರುಂಧತಿ ಆ ಪ್ರದೇಶಕ್ಕೆ ಭೇಟಿ ನೀಡಿ, ಸೆರೆಮನೆಯಲ್ಲಿದ್ದ ಆ ಚಳವಳಿಯ ಮುಖಂಡರನ್ನು ಭೇಟಿಯಾದರು. ನಂತರ, ಕೇರಳದ ಅಂದಿನ ಮುಖ್ಯಮಂತ್ರಿ ಹಾಗೂ ಭಾರತ ಸರ್ಕಾರದಲ್ಲಿ ಇಂದಿನ ರಕ್ಷಣಾ ಮಂತ್ರಿ ಎ ಕೆ ಆಂಟೊನಿಯವರಿಗೆ ಒಂದು ಬಹಿರಂಗ ಪತ್ರ ಬರೆದರು -ಅದರಲ್ಲಿ 'ನಿಮ್ಮ ಕೈಗಳಿಗೆ ರಕ್ತ ಮೆತ್ತಿಕೊಂಡಿದೆ!' ಎಂದು ಹೇಳಲಾಗಿತ್ತು.
ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ ಪ್ರಕಟನೆ ಬಳಿಕ ಅರುಂಧತಿ ತಮ್ಮ ಸಮಯದ ಹೆಚ್ಚುಪಾಲನ್ನು ಮುಖ್ಯವಾಗಿ ಅಕಲ್ಪಿತ ವಸ್ತು ಕೃತಿ ರಚನೆ ಮತ್ತು ರಾಜಕೀಯಕ್ಕಾಗಿ ಮೀಸಲಿಟ್ಟರು. ಇನ್ನೂ ಎರಡು ಪ್ರಬಂಧ ಸಂಕಲನಗಳನ್ನು ಪ್ರಕಟಿಸಿದರಲ್ಲದೇ, ಸಾಮಾಜಿಕ ವಿಚಾರಗಳಲ್ಲಿ ಸಕ್ರಿಯರಾಗತೊಡಗಿದರು. ಅವರು ಜಾಗತೀಕರಣ -ವಿರೋಧಿ/ಎಚ್ಚೆತ್ತ-ಜಾಗತೀಕರಣ ಚಳವಳಿಯ ವಕ್ತಾರರಾದರು; ಮತ್ತು ನವ-ಸಾಮ್ರಾಜ್ಯಶಾಹಿ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದ ಜಾಗತಿಕ ನೀತಿಗಳ ಕುರಿತು ಭಾವಾವೇಶದ ಕಟು-ಟೀಕಾಕಾರರಾದರು. ಸದ್ಯ ಭಾರತದಲ್ಲಿ ಜಾರಿಯಲ್ಲಿರುವ ಪರಮಾಣು ಶಸ್ತ್ರಾಸ್ತ್ರ ನೀತಿ, ತ್ವರಿತ ಕೈಗಾರಿಕೀಕರಣದ ರೀತಿ ಹಾಗೂ ಲಂಗುಲಗಾಮಿಲ್ಲದ ಅಭಿವೃದ್ಧಿಯ ನೀತಿ-ಸೂತ್ರಗಳನ್ನು ಅರುಂಧತಿ ಕಟುವಾಗಿ ಟೀಕಿಸುತ್ತಿದ್ದಾರೆ. ನರ್ಮದಾ ಅಣೆಕಟ್ಟು ಯೋಜನೆ ಹಾಗೂ ಭಾರತದಲ್ಲಿ ವಿದ್ಯುತ್‌ ಸಂಸ್ಥೆ ಎನ್ರಾನ್‌ನ ಚಟುವಟಿಕೆಗಳೂ ಇವರ ಟೀಕೆಗೆ ಗುರಿಯಾಗಿದ್ದವು.
ತಮ್ಮ ಕಾದಂಬರಿಯ ಯಶಸ್ಸಿನ ಬಳಿಕ ಅರುಂಧತಿ ಮತ್ತೊಮ್ಮೆ ಚಿತ್ರಕಥೆ ಬರೆಹಗಾರರಾದರು. ಟೀವಿ ಧಾರಾವಾಹಿ ದಿ ಬನ್ಯನ್ ಟ್ರೀ , ಹಾಗೂ ಡ್ಯಾಂ/ಏಜ್: ಎ ಫಿಲ್ಮ್ ವಿಥ್ ಅರುಂಧತಿ ರಾಯ್ ಎಂಬ ಸಾಕ್ಷ್ಯಚಿತ್ರಕ್ಕಾಗಿ ಚಿತ್ರಕಥೆ ಬರೆದರು.
2007ರ ಆರಂಭದಲ್ಲಿ, ತಮ್ಮ ಎರಡನೆ ಕಾದಂಬರಿ ಬರೆಯಲಾರಂಭಿಸಿರುವುದಾಗಿ ಅರುಂಧತಿ ಪ್ರಕಟಿಸಿದರು.
ವಿ ಆರ್ ಒನ್: ಎ ಸಿಲೆಬ್ರೇಷನ್ ಆಫ್ ಟ್ರೈಬಲ್ ಪೀಪಲ್ಸ್ ಪುಸ್ತಕಕ್ಕೆ ಕೊಡುಗೆ ನೀಡಿದವರಲ್ಲಿ ಅರುಂಧತಿ ರಾಯ್ ಕೂಡ ಒಬ್ಬರು, ಇದು 2009ರ ಅಕ್ಟೋಬರ್ ತಿಂಗಳಲ್ಲಿ ಬಿಡುಗಡೆಯಾಯಿತು. ಈ ಪುಸ್ತಕವು ಜಗತ್ತಿನೆಲ್ಲೆಡೆಯ ಜನರ ಸಂಸ್ಕೃತಿಗಳನ್ನು ವಿವರಿಸುತ್ತದೆ. ಅವರ ವೈವಿಧ್ಯವನ್ನು ಚಿತ್ರಿಸುವುದಲ್ಲದೇ ಅವರ ಅಸ್ತಿತ್ವಕ್ಕೆ ಇರುವ ಅಪಾಯವನ್ನೂ ತಿಳಿಸುತ್ತದೆ. ಈ ಪುಸ್ತಕದ ಮಾರಾಟದಿಂದ ಬಂದ ಸಂಭಾವನೆ,ರಾಜಧನವು ಭಾರತೀಯ ಹಕ್ಕುಗಳ ಸಂಘಟನೆ ಸರ್ವೈವಲ್‌ ಇಂಟರ್ನ್ಯಾಷನಲ್‌ಗೆ ಸೇರಿತು.
ದಿ ಟೆಲಿಗ್ರಾಫ್‌ ಪತ್ರಿಕಾ ವರದಿಯ ಪ್ರಕಾರ, 2003ರಲ್ಲಿ ಪಂಚಮಢಿ ಸನಿಹ ಅರುಂಧತಿ ಮತ್ತು ಅವರ ಪತಿ ನಿರ್ಮಿಸಿದ ಬೆಟ್ಟದ ಮೇಲಿನ ಬಂಗಲೆಯು ಗುರುತಿಸಲಾದ ವನ್ಯ ಪ್ರದೇಶದಲ್ಲಿದ್ದು, ಅರಣ್ಯ ಇಲಾಖೆಯ ನಿಯಮಾವಳಿಗಳ ಉಲ್ಲಂಘನೆಯಾಗಿರುವ ಕಾರಣ, ಅದನ್ನು ನೆಲಸಮಗೊಳಿಸಬೇಕಾಗುತ್ತದೆ' ಎಂದು ಪಂಚಮಢಿ ಜಿಲ್ಲೆಯ ಆಡಳಿತ ಮಂಡಳಿ ತಿಳಿಸಿತ್ತು. ಈ ಕಾನೂನು ಉಲ್ಲಂಘನೆ ಪ್ರಕರಣದಡಿ ಭಾರತೀಯ ಕಾದಂಬರಿಕಾರ ವಿಕ್ರಮ್‌ ಸೇಠ್‌ರ ಸಹೋದರಿ ಹಾಗೂ ಇಬ್ಬರು ಅರಣ್ಯ ಇಲಾಖೆಯ ಸಿಬ್ಬಂದಿಯನ್ನೂ ಸೇರಿಸಲಾಯಿತು. ಅರುಂಧತಿಯ ಪತಿ ಈ ಸ್ವತ್ತನ್ನು 1994ರಲ್ಲಿ ಕೊಂಡಿದ್ದರು. ಮಧ್ಯಪ್ರದೇಶದಲ್ಲಿರುವ ಈ ಅರಣ್ಯ ಪ್ರದೇಶವು ರಕ್ಷಿತಾರಣ್ಯ ವಲಯದ ಮೇಲೆ ಒತ್ತುವರಿಯಾಗಿತ್ತು.
2001ರ ಡಿಸೆಂಬರ್‌ 13ರಂದು ಭಾರತೀಯ ಸಂಸತ್‌ ಭವನದ ಮೇಲೆ ಆತಂಕವಾದಿಗಳ ದಾಳಿಯ ತನಿಖೆ ಮತ್ತು ಆರೋಪಿಯ ವಿಚಾರಣೆಯ ಬಗ್ಗೆ ಅರುಂಧತಿ ಪ್ರಶ್ನೆಗಳನ್ನು ಎತ್ತಿದ್ದರು. ಈ ಪ್ರಶ್ನೆಗಳ ವಿಚಾರವಾಗಿ ಸಂಸದೀಯ ತನಿಖೆ ನಡೆಸಿ ಮುಗಿಸುವ ವರೆಗೆ, ಪ್ರಮುಖ ಆರೋಪಿ ಮೊಹಮ್ಮದ್‌ ಅಫ್ಜಲ್‌ ವಿರುದ್ಧದ ಮರಣದಂಡಣ ತೀರ್ಪನ್ನು ಸ್ಥಗಿತಗೊಳಿಸಬೇಕೆಂದು ಕರೆ ನೀಡಿದರು. ಅಲ್ಲದೆ ಈ ವಿಚಾರಣೆಯ ಮಾಧ್ಯಮ ವರದಿಯನ್ನು ಟೀಕಿಸಿದ್ದರು. ಭಾರತೀಯ ಜನತಾ ಪಕ್ಷ ಅರುಂಧತಿಯ ಹೇಳಿಕೆಯನ್ನು ಟೀಕಿಸಿ, ಒಬ್ಬ ಆತಂಕವಾದಿಯ ಪರ ನಿಲುವು ತಾಳುವುದು ರಾಷ್ಟ್ರೀಯ ಹಿತಾಸಕ್ತಿಗೆ ಬಹಳ ಮಾರಕ ಎಂದಿದೆ.
ಅರುಂಧತಿ ರಾಯ್ ಒಬ್ಬ ಭಾರತೀಯ ಕಾದಂಬರಿಗಾರ್ತಿ. ಅವರು 1997ರಲ್ಲಿ ತಮ್ಮ ಕಾದಂಬರಿ ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ಗಾಗಿ ಬುಕರ್ ಪ್ರಶಸ್ತಿ ಗಳಿಸಿದರು. ಇದಲ್ಲದೆ, ಎರಡು ಚಿತ್ರಕಥೆಗಳು ಹಾಗೂ ಪ್ರಬಂಧಗಳ ಜೊತೆಗೇ ಅನೇಕ ಲೇಖನಗುಚ್ಛಗಳನ್ನು ಹೊರ ತಂದಿದ್ದಾರೆ. ವಿವಿಧ ಸಾಮಾಜಿಕ, ಪರಿಸರೀಯ ಮತ್ತು ರಾಜಕೀಯ ವಿಷಯಗಳ ಬಗೆಗಿನ ಅವರ ಬರೆಹಗಳು ಭಾರತದಲ್ಲಿ ಬಹಳಷ್ಟು ವಿವಾದಗಳಿಗೆ ಕಾರಣವಾಗಿವೆ.
ಪೊಲಿಪುರವರು ತಮ್ಮ ಶಾಲಾ ಕಾಲೇಜು ದಿನಗಳಲ್ಲೇ ನಾಟಕ ರಂಗದಲ್ಲಿ ಆಸಕ್ತಿ ವಹಿಸಿದ್ದು, ಸ್ತ್ರೀ ಪಾತ್ರಗಳ ಮೂಲಕ ರಂಗಪ್ರವೇಶ ಮಾಡಿದ್ದರು. ಉಡುಪಿ ಪೂರ್ಣಪ್ರಜ್ಞ ಕಾಲೇಜಿನಲ್ಲಿ ಇಂಗ್ಲೀಷ್ ಉಪನ್ಯಾಸಕರಾಗಿದ್ದ, ಖ್ಯಾತ ರಂಗ ನಿರ್ದೇಶಕರಾದ ಬಿ.ಆರ್.ನಾಗೇಶ್ ರವರ ಗರಡಿಯಲ್ಲಿ ಪಳಗಿದವರು. ಉದ್ಯಾವರ ಮಾಧವಚಾರ್ಯ, ಪ್ರಸನ್ನ, ಶ್ರೀನಿವಾಸ ಪ್ರಭು, ರಾಮದಾಸ್ ಮೊದಲಾದವರ ಮಾರ್ಗದರ್ಶನದಲ್ಲಿ ಜೊತೆಗೂಡಿ ಕಾರ್ಯ ನಿರ್ವಹಿಸಿದ್ದಲ್ಲದೆ, ತಮ್ಮದೇ ಆದ ವ್ಯಕ್ತಿತ್ವವನ್ನು ಸಂಪಾದಿಸಿಕೊಂಡು ಗುರುತಿಸಲ್ಪಟ್ಟಿದ್ದಾರೆ. ಹಲವಾರು ತುಳು ನಾಟಕಗಳನ್ನು ರಚಿಸಿ, ಪ್ರಸ್ತುತಿಪಡಿಸಿದ್ದಾರೆ. ಶಿವರಾಮ ಕಾರಂತರ ಶಿಷ್ಯ,'ಬನ್ನಂಜೆ ಸಂಜೀವ ಸುವರ್ಣ'ರಿಂದ ಯಕ್ಷಗಾನ ಬಡಗು ತಿಟ್ಟಿನ ನೃತ್ಯಾಭ್ಯಾಸವನ್ನು ಕಲಿತಿದ್ದಾರೆ. ಮೈಸೂರು ಆರ್.ಮೋಹನ್ ರವರಿಂದ ಭರತನಾಟ್ಯ ಕಲಿತರು. ಜಿಲ್ಲಾದ್ಯಂತ ಪ್ರದರ್ಶನ ನೀಡಿದರು. ಈಗ ಅವರು, ಮುಂಬಯಿನ ರಂಗಭೂಮಿಯಲ್ಲಿ ಸಕ್ರಿಯರಾಗಿ ದುಡಿಯುತ್ತಿದ್ದಾರೆ. ಪೊಲಿಪುರವರ ನಿರ್ದೇಶನದಲ್ಲಿ ಬೆಳಕುಕಂಡ ಕನ್ನಡ ನಾಟಕಗಳಗಳಲ್ಲಿ ಮುಖ್ಯವಾದದ್ದು :
ಮೂಲತಃ ಅವಿಭಾಜಿತ ದಕ್ಷಿಣ ಕನ್ನಡ ಜಿಲ್ಲೆಯ ಪೊಲಿಪು ಅವರು ಜನಿಸಿದ ಸ್ಥಾನ. 'ಉಡುಪಿಯ ಪೂರ್ಣಪ್ರಜ್ಞ ಕಾಲೇಜಿ'ನಲ್ಲಿ ಬಿ.ಕಾಂ ಪದವಿಯನ್ನು ಗಳಿಸಿ, ಮುಂಬಯಿ ವಿಶ್ವವಿದ್ಯಾಲಯದಿಂದ ಕನ್ನಡದಲ್ಲಿ 'ಎಂ.ಎ.ಪದವಿ'ಯನ್ನು ಪ್ರಥಮ ಶ್ರೇಣಿಯಲ್ಲಿ ಮುಗಿಸಿ ನಂತರ, ಕೆಲ ಕಾಲ ತಮ್ಮ ವೃತ್ತಿಯಲ್ಲಿ ಸಂಪೂರ್ಣವಾಗಿ ತೊಡಗಿದ್ದರು. ನಂತರ ಅವರು ಪಿ.ಎಚ್.ಡಿ ಗೆ ಓದುವ ಹವ್ಯಾಸವನ್ನು ಪುನಃ ಆರಂಭಿಸಿ, ’ಮುಂಬಯಿ ಕನ್ನಡ ರಂಗಭೂಮಿ-ಒಂದು ತೌಲನಿಕ ಅಧ್ಯಯನ' ವೆಂಬ ಮಹಾಪ್ರಬಂಧವನ್ನು ಕನ್ನಡ ವಿಭಾಗದ ಮುಖ್ಯಸ್ಥ, ಡಾ.ಜಿ.ಎನ್.ಉಪಾಧ್ಯರವರ ಮಾರ್ಗದರ್ಶನದಲ್ಲಿ ಮಂಡಿಸಿ,'ಮುಂಬಯಿ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ'ಯನ್ನು ಗಳಿಸಿದ್ದಾರೆ.
ಭರತ್ ಕುಮಾರ್ ಪೊಲಿಪು, ೧೯೮೨ ರಲ್ಲಿ ಮುಂಬಯಿನಗರಕ್ಕೆ ಪಾದಾರ್ಪಣೆ ಮಾಡಿದರು. ತಮ್ಮ ಸುಮಾರು ೩ ದಶಕಗಳ ಮುಂಬಯಿ ಜೀವನದಲ್ಲಿ ಅವರೊಬ್ಬ ಲೇಖಕ, ಸಂಘಟಕ, ರಂಗಕರ್ಮಿ, ನಾಟಕ ನಿರ್ದೇಶಕ, ಕರ್ನಾಟಕ ಸಂಘದ ಕಾರ್ಯದರ್ಶಿಯಾಗಿ ಕೆಲಸ ಮಾಡಿದ್ದಾರೆ. ಕರ್ನಾಟಕ ಸಂಘ ಮುಖಪತ್ರಿಕೆಯಾದ ಸ್ನೇಹಸಂಬಂಧ ಪತ್ರಿಕೆಯ ಲೇಖಕರು ಹಾಗೂ ಪ್ರಕಾಶಕರು.
೨೦೧೧ ರಲ್ಲಿ, ಮುಂಬಯಿನ 'ಮೊಗವೀರ ಬ್ಯಾಂಕ್ ನ ನಿರ್ದೇಶನ ಮಂಡಳಿ'ಯ ವತಿಯಿಂದ 'ಪ್ರಶಸ್ತಿ ಪತ್ರ' ಹಾಗೂ 'ಸನ್ಮಾನ'.
ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ, ಉತ್ಪನ್ನಗಳನ್ನು ಪರಿಚಯಗೊಳಿಸಲು ಟಿವಿ ಜಾಹಿರಾತುಗಳು ಪರಿಣಾಮಕಾರಿ ಒಂದು ವಿಧಾನವೆಂದು ಪರಿಗಣಿಸಲಾಗಿದೆ. ಜಾಹಿರಾತುಗಳ ದುಬಾರಿ ಬೆಲೆಯೇ ಇದಕ್ಕೆ ಸಾಕ್ಷಿಯಾಗಿದೆ. ಜನಪ್ರಿಯ ಕಾರ್ಯಕ್ರಮಗಳ ನಡುವೆ ಟೀವಿ ಚಾನಲ್‌ಗಳು ವಾಣಿಜ್ಯ ಜಾಹೀರಾತನ್ನು ಸೇರಿಸುತ್ತವೆ ಮತ್ತು ಇದಕ್ಕೆ ದುಬಾರಿ ಬೆಲೆಯನ್ನು ಲಾಗೂ ಮಾಡುತ್ತವೆ. ವಾರ್ಷಿಕ ಸುಪರ್‍ ಬೌಲ್ ಅಮೆರಿಕನ್ ಫುಟ್‌ಬಾಲ್ ಆಟವು,ಆಟಗಳಲ್ಲೇ ಅತ್ಯಂತ ಹೆಚ್ಚಿನ ವಾಣಿಜ್ಯ ಜಾಹೀರಾತಿಗೆ ಮತ್ತು ಬೆಲೆಗೆ ಹೆಸರುವಾಸಿಯಾಗಿದೆ. ಆಟ ನಡೆಯುತ್ತಿರುವಾಗ 90 ಮಿಲಿಯನ್ ವೀಕ್ಷಕರು ವೀಕ್ಷಿಸುತ್ತಿರುವ ಸಂದರ್ಭದಲ್ಲಿ, ಮೂವತ್ತು ಸೆಕೆಂಡ್‌ಗಳ ಒಂದು ಜಾಹಿರಾತಿನ ತುಣುಕಿಗೆ ಸರಾಸರಿ ೩ ಮಿಲಿಯನ್ ಅಮೆರಿಕನ್ ಡಾಲರ್‌ವರೆಗೆ ಬೆಲೆ ನಿಗಧಿಪಡಿಸುತ್ತಾರೆ. ೧೮-೪೯ ರವರೆಗಿನ ವಯಸ್ಸಿನ ಜನರ ಮೇಲೆ ನಡೆಸಿದ ಸಮೀಕ್ಷೆ ಪ್ರಕಾರ ಸಾಮಾನ್ಯವಾಗಿ ಹೆಚ್ಚು ವಯಸ್ಸಿನ ಜನರು ತಮ್ಮ ಕೊಳ್ಳುವ ಹವ್ಯಾಸವನ್ನು ಬದಲಾಯಿಸಿಕೊಳ್ಳಲು ಇಷ್ಟಪಡದಿರುವುದರಿಂದ ಜಾಹೀರಾತುಗಳಿಗೆ ಆಸಕ್ತಿ ತೋರಿಸುವದಿಲ್ಲ.
ಜಾಹೀರಾತುಗಳ ಆದಾಯದ ಪ್ರಮಾಣಕ್ಕೆ, ಒಟ್ಟೂ ವೀಕ್ಷಕರ ಸಂಖ್ಯೆಗಿಂತ ಸಮೀಕ್ಷೆಗೆ ಆಯ್ದುಕೊಂಡ ಜನರಲ್ಲಿ ಒಟ್ಟೂ ಎಷ್ಟು ಜನ ವೀಕ್ಷರರಿದ್ದಾರೆ ಎಂಬುದು ಮಹತ್ವದ್ದಾಗಿದೆ. ಅಡ್ವಟೈಸಿಂಗ್ ಏಜ್‌ ಪ್ರಕಾರ, 2007-08 ನೇ ವರ್ಷದಲ್ಲಿ ಗ್ರೇ’ಸ್ ಅನಾಟಮಿ ಯು, ಪ್ರತಿ ಜಾಹೀರಾತಿಗೆ 419,000 ಡಾಲರ್‍ ನಿಗಧಿಪಡಿಸಲು ಸಹಾಯಕವಾಯಿತು. ಸಿಎಸ್‌ಐ ಪ್ರಸಾರದ ಅವಧಿಯಲ್ಲಿ ಕೇವಲ 248,000 ಡಾಲರ್‍ ನಿಗಧಿಪಡಿಸಲಾಗಿತ್ತು. ಸಮೀಕ್ಷೆಯ ಪ್ರಕಾರ ಸಿಎಸ್‌ಐ ಚಾನೆಲ್ ಸರಾಸರಿ ಐದು ಮಿಲಿಯನ್‌ಗಿಂತಲೂ ಹೆಚ್ಚಿನ ವೀಕ್ಷಕರನ್ನು ಹೊಂದಿದೆ.
ತನ್ನ ವೀಕ್ಷಕ ಜನಸಂಖ್ಯಾ ಬಲದ ಕಾರಣದಿಂದ ಫ್ರೆಂಡ್ಸ್‌ ಚಾನೆಲ್ , ಮರ್ಡರ್, ಶಿ ರೋಟ್‌, ಮುಂತಾದ ವಿಷಯಗಳ ಜಾಹಿರಾತಿಗಳಿಗಿಂತ, ಇವೆರಡೂ ಸರಣಿಗಳೂ ಒಂದೇ ಸಂಖ್ಯೆಯ ವೀಕ್ಷಕ ಗುಂಪನ್ನು ಹೊಂದಿ ಏಕಕಾಲದಲ್ಲಿ ಪ್ರಸಾರವಾಗಿಯೂ ಕೂಡಾ ಮೂರು ಪಟ್ಟು ಹೆಚ್ಚು ದರ ನಿಗಧಿಪಡಿಸುತ್ತದೆ. ಬ್ರಾಡ್‌ಕಾಸ್ಟ್ ಸಂಪರ್ಕಗಳು, ಯುವ ವೀಕ್ಷಕರಿಂದ ಹೆಚ್ಚುತ್ತಿರುವ ಡಿವಿಆರ್‍ ಗಳ ಬಳಕೆಯನ್ನು ಅವಲಂಭಿಸಿದೆ. ಇದರ ಪರಿಣಾಮವಾಗಿ ನೇರ ಪ್ರಸಾರಗಳ ಕಾರ್ಯಕ್ರಮ ವೀಕ್ಷಕರನ್ನು ಬಲವರ್ಧನೆಗೊಳಿಸಿ ಜಾಹಿರಾತುಗಳ ದರವನ್ನು ಕಡಿಮೆಗೊಳಿಸಲು ಕಾರಣವಾಯಿತು.
ಟಿವಿ ಜಾಹಿರಾತುದಾರರು ಒಟ್ಟೂ ಜನಸಂಖ್ಯೆಯ ಕೆಲವು ನಿರ್ಧಿಷ್ಟ ವೀಕ್ಷಕರಾದ ರೇಸ್ ವೀಕ್ಷಕರು,ಅವರ ಆದಾಯದ ಮಟ್ಟ ಮತ್ತು ಲಿಂಗ ಮುಂತಾದವುಗಳ ಮೇಲೆಯೂ ಗುರಿಯಾಗಿಸುತ್ತಾರೆ. ಇತ್ತೀಚಿನ ವರ್ಷಗಳಲ್ಲಿ ಯುವತಿಯರನ್ನು ಗುರಿಯಾಗಿಸಿ ರಚಿಸಿದ ಜಾಹಿರಾತು ಹೆಚ್ಚು ಲಾಭದಾಯಕವಾಗಿ ಕಂಡುಬಂದಿದೆ. ಕಾರಣವೆಂದರೆ,ಯುವಕರು ಯುವತಿಯರಿಗಿಂತ ಕಡಿಮೆ ಟಿವಿ ವೀಕ್ಷಣೆ ಮಾಡುತ್ತಾರೆ ಮತ್ತು ಮಹಿಳಾ ಕಾರ್ಯಕ್ರಮಗಳು ಹೆಚ್ಚು ಜನಪ್ರಿಯವಾಗುತ್ತಿವೆ.
ಯುನೈಟೆಡ್ ಕಿಂಗ್‌ಡಮ್ದೇಶದಲ್ಲಿ ದೂರದರ್ಶನದ ಜಾಹೀರಾತುಗಳು ತುಲನಾತ್ಮಕವಾಗಿ ನೋಡಿದರೆ ಅಮೆರಿಕಾ ದೇಶಕ್ಕಿಂತಲೂ ಅಗ್ಗವೆಂದು ಪರಿಗಣಿಸಬಹುದು. 2010 ರಲ್ಲಿ ಪ್ರಸಾರವಾದ "ಬ್ರಿಟೇನ್ಸ್‌ ಗೋಟ್ ಟ್ಯಾಲೆಂಟ್ಸ್" ಸರಣಿಯಲ್ಲಿ ಮೂವತ್ತು ಸೆಕೆಂಡ್‌ಗಳಿಗೆ 250,000 ಪೌಂಡ್ ದರ ನಿಗಧಿಯಾಗಿದ್ದು ಬ್ರಿಟಿಷ್ ನೆಲದಲ್ಲೇ ಜಾಹೀರಾತೊಂದಕ್ಕೆ ವಿಧಿಸಿದ ಬೆಲೆಯ ಇತ್ತೀಚಿನ ದಾಖಲೆಯಾಗಿದೆ.
ಒಂದೇ ಒಂದು ಜಾಹೀರಾತು ತುಣುಕನ್ನು ಪದೇ ಪದೇ ವಾರಪೂರ್ತಿ,ತಿಂಗಳು ಪೂರ್ತಿ ಮತ್ತು ವರ್ಷಪೂರ್ತಿ ಪ್ರಸಾರ ಮಾಡುವ ಸಲುವಾಗಿ ಟೀವಿ ಜಾಹಿರಾತು ತಯಾರಕ ಸ್ಟುಡಿಯೋಗಳು ಮೂವತ್ತು ಸೆಕೆಂಡ್‌ಗಳ ಒಂದು ಜಾಹಿರಾತು ತುಣುಕು ರಚಿಸಲು ಆಗಾಗ ದೊಡ್ಡ ಪ್ರಮಾಣಹ ಹಣ ವ್ಯಯಿಸುವುದುಂಟು.(ಟೂಸ್ಟೀ ರೋಲ್ ಕಂಪನಿಯು ಮೂರು ದಶಕಗಳಿಂದ ಪ್ರಸಾರ ಮಾಡುತ್ತಿರುವ "ಹೌ ಮೆನಿ ಲಿಕ್ಸ್ ಡಸ್ ಇಟ್ ಟೇಕ್ಸ್ ಟು ಎಟ್ ಟು ದಿ ಟೂಟ್‌ಸೀ ಸೆಂಟರ್‍ ಆಫ್ ಎ ಟೂಟ್‌ಸೀ ಪಾಪ್" ಎಂದು ಕೇಳುವ ಪ್ರಸಿದ್ದ ಜಾಹಿರಾತು ಇದಕ್ಕೆ ಒಂದು ದೃಷ್ಟಾಂತವಾಗಿದೆ. ದೂರದರ್ಶನ ಜಾಹೀರಾತು ತಯಾರಕ ಕಂಪೆನಿಗಳು ಕೇವಲ ಮೂವತ್ತು ಸೆಕೆಂಡ್‌ಗಳ ಜಾಹೀರಾತಿಗಾಗಿ ಸಾಕಷ್ಟು ಹಣವನ್ನು ಖರ್ಚು ಮಾಡುತ್ತವೆ.
ಅಧಿಕ ವೆಚ್ಚಗಳು ತಗುಲಲು ಉನ್ನತ ಗುಣಮಟ್ಟದ, ಉನ್ನತ ಉತ್ಪಾದಕ ಕಿಮ್ಮತ್ತನ್ನು ಹೊಂದಿದ, ಸ್ಪೆಷಲ್ ಎಫೆಕ್ಟ್‌, ಉತ್ತಮ ಸಂಗೀತ ಹೊಂದಿದ ಜಾಹೀರಾತನ್ನು ತಯಾರಿಸುವುದು ಕಾರಣವಾಗಿದೆ. ಜಾಹೀರಾತುಗಳಲ್ಲಿ ವಿಶೇಷ ಪರಿಣಾಮಕಾರಿ ತಂತ್ರಜ್ಞಾನ,ಪ್ರಸಿದ್ದ ವ್ಯಕ್ತಿಗಳ ಬಳಕೆ ಮತ್ತು ಉತ್ತಮ ಸಂಗೀತವನ್ನು ಬಳಕೆ ಮಾಡುವುದರಿಂದ ಸ್ವಾಭಾವಿಕವಾಗಿ ವೆಚ್ಚವು ಅಧಿಕವಾಗುತ್ತದೆ. ಹಲವು ಟಿವಿ ಜಾಹಿರಾತುಗಳು ಎಷ್ಟೊಂದು ಸಂಕೀರ್ಣವಾಗಿ ತಯಾರಿಸಲ್ಪಡುತ್ತವೆಂದರೆ, ಅವುಗಳು ಚಿಕ್ಕದರಲ್ಲಿಯೇ ಅತಿಚಿಕ್ಕ ಅಂದರೆ ಕೇವಲ ಮೂವತ್ತು ಸೆಕೆಂಡ್‌ಗಳ ತುಣುಕು ಗಳಾಗಿರುತ್ತವೆ. ವಾಸ್ತವದಲ್ಲಿ ಹಲವು ಸಿನಿಮಾ ನಿರ್ದೇಶಕರುಗಳು ಉತ್ತಮ ಸಾರ್ವಜನಿಕ ಪ್ರಚಾರ ಹಾಗೂ ಒಳ್ಳೆಯ ಸಂಪಾದನೆಯ ದೃಷ್ಟಿಯಿಂದ ಟೀವಿ ಜಾಹೀರಾತುಗಳನ್ನು ನಿರ್ದೇಶನ ಮಾಡುವುದಕ್ಕೆ ಆರಂಭಿಸಿದ್ದಾರೆ.
ಚಲನಚಿತ್ರ ನಿರ್ದೇಶಕರಲ್ಲಿ ಒಬ್ಬರಾದ ರಿಡ್ಲೇ ಸ್ಕೋಟ್ ಅವರ ಪ್ರಸಿದ್ದ ಸಿನಿಮಾ ದೃಶ್ಯವು, ೧೯೮೪ ರಲ್ಲಿ ಇವರ ನಿರ್ದೇಶನದಲ್ಲಿ ಆಪಲ್ ಮ್ಯಾಕಿಂಟೋಷ್ ಕಂಪ್ಯೂಟರ್‌ ಕಂಪನಿಗೆ ತಯಾರಿಸಿ ಪ್ರಸಾರವಾದ ಟಿವಿ ಜಾಹಿರಾತೇ ಆಗಿರುತ್ತದೆ. ಈ ಜಾಹಿರಾತನ್ನು ಕೇವಲ ಒಂದೇ ಒಂದು ಬಾರಿ ಪ್ರಸಾರ ಮಾಡಿದರೂ,ಇದು ಅತ್ಯಂತ ನಿಖರವಾದ ದೂರದರ್ಶನ ಪ್ರದರ್ಶನವಾದ್ದರಿಂದ ಅಷ್ಟು ಪ್ರಸಿದ್ದ ಮತ್ತು ಪರಿಚಿತವಾಯಿತು. ಹಲವು ಜಾಹಿರಾತುಗಳ ಪ್ರಸಿದ್ದಿಯ ಹೊರತಾಗಿಯೂ ಕೆಲವರು ತಮ್ಮದೇ ಕಾರಣಗಳಿಂದ ಅವುಗಳನ್ನು ಕಿರಿಕಿರಿಯೆಂದು ಪರಿಗಣಿಸಿದರು. ಇದಕ್ಕೆ ಮುಖ್ಯ ಕಾರಣವೆಂದರೆ, ಈ ಜಾಹಿರಾತುಗಳ ಧ್ವನಿಯು ನಿಯಮಿತ ಕಾರ್ಯಕ್ರಮಕ್ಕಿಂತ ಹೆಚ್ಚಿನ ಮಟ್ಟದಲ್ಲಿರುತ್ತದೆ. .
ಅಲ್ಲದೆ ಜಾಹೀರಾತು ವೀಕ್ಷಣೆಯಲ್ಲಿ ಆತ ಯಾವುದೇ ಕರುಣೆಯಿಲ್ಲದೆ ತನಗೆ ಬೇಕಾದ್ದನ್ನು ಮಾತ್ರ ನೋಡುವ ಸ್ವಾತಂತ್ರ್ಯವನ್ನು ತೆಗೆದುಕೊಳ್ಳುತ್ತಾನೆ. ಇದಕ್ಕೆ ವಿರುದ್ಧವಾಗಿ, ಯಾವುದಾದರೂ ಜಾಹೀರಾತು ವೀಕ್ಷಕರ ಜೊತೆ ಸಂಬಂಧ ಬೆಳೆಸಿಕೊಂಡರೆ (ಬಹಳ ದಿನಗಳ ಹಿಂದೆ ಸಾಲ ಪಾವತಿಸುವಂತೆ ನೋಟಿಸ್ ಬಂದಿರುವವನೊಬ್ಬನಿಗೆ, ಸಾಮ ಮನ್ನಾ ಮಾಡಲಾಗಿದೆ ಎಂಬ ಜಾಹೀರಾತು ಬಂದರೆ ಅದನ್ನು ಆತ ಗಮನವಿಟ್ಟು ವೀಕ್ಷಿಸುತ್ತಾನೆ.) ಅಥವಾ ಸಾಮಾನ್ಯವಾದ ಸಂದೇಶದೊಂದಿಗೆ ಅದು ಮನರಂಜನಾತ್ಮಕವಾಗಿದ್ದರೂ ಕೂಡ (ಉದಾಹರಣೆಗೆ, ಅತ್ಯಂತ ಹಾಸ್ಯಬರಿತವಾದ , ವೆಂಡಿ ಅವರ "ವೇರ್‌ ಇಸ್‌ ದ ಬೀಫ್ ?" ) ಜನರನ್ನು ಸೆಳೆಯುತ್ತದೆ. ಈ ರೀತಿಯದ್ದಿದ್ದಲ್ಲಿ ವೀಕ್ಷಕರು ಜಾಹೀರಾತನ್ನು ಖುಷಿಯಿಂದ ನೋಡುತ್ತಾರೆ ಮತ್ತು ಮತ್ತೊಮ್ಮೆ ಕೂಡಾ ಅದನ್ನು ನೋಡುವುದಕ್ಕೆ ಇಷ್ಟ ಪಡುತ್ತಾರೆ.
ಹಲವಾರು ದೂರದರ್ಶನ ಜಾಹೀರಾತುಗಳು ಆಕರ್ಷಣೀಯ ಪ್ರಾಸಾನುಪ್ರಾಸ ಪದ್ಯಗಳು ಅಥವಾ ಆಕರ್ಷಣೀಯ ವಾಕ್ಸರಣಿಗಳು ಒಳಗೊಂಡಿರುತ್ತವೆ. ಅವುಗಳು ನಿರಂತರವಾದ ವಿಚಾರಗಳನ್ನು ಬೆಳೆಯುವಂತೆ ಮಾಡುತ್ತವೆ, ಅದು ಜಾಹೀರಾತು ಪ್ರಸಾರಿಸಲ್ಪಟ್ಟ ದೀರ್ಘ ಅವಧಿಯವರೆಗೆ ದೂರದರ್ಶನ ವೀಕ್ಷಕರ ಮನಸ್ಸಿನಲ್ಲಿ ಉಳಿಯುತ್ತದೆ. ಇವುಗಳಲ್ಲಿ ಕೆಲವು ಜಾಹೀರಾತು ಪ್ರಾಸಾನುಪ್ರಾಸ ಪದ್ಯಗಳು ಅಥವಾ ಆಕರ್ಷಣೀಯ-ವಾಕ್ಸರಣಿಗಳು ಅವರ ಸ್ವಂತ ಜೀವನದ ಅನುಭವಗಳಾಗಿರಬಹುದು. ಸ್ಪಾವ್ನಿಂಗ್ ಗ್ಯಾಗ್ಸ್ ಅಥವಾ ಸಿನೆಮಾಗಳಲ್ಲಿ, ದೂರದರ್ಶನ ಕಾರ್ಯಕ್ರಮಗಳಲ್ಲಿ, ನಿಯತಕಾಲಿಕಗಳಲ್ಲಿ, ಹಾಸ್ಯ ಪತ್ರಿಕೆಗಳಲ್ಲಿ, ಅಥವಾ ಸಾಹಿತ್ಯಗಳಲ್ಲಿ ಕಂಡು ಬರುವ "ಪುನರಾವರ್ತಿತ ಗೀತಭಾಗ"ಗಳಾಗಿರಬಹುದು.
ಈ ದೀರ್ಘ-ಅವಧಿಯವರೆಗೆ ಉಳಿಯುವ ಜಾಹೀರಾತು ಅಂಶಗಳು ಯಾರಿಗೆ ಸಂಬಂಧಿಸಿ ಪ್ರದರ್ಶಿಸಲ್ಪಟ್ಟಿವೆಯೋ ಅಲ್ಲಿಯ ಭೂಗೋಳಿಕ ಇತಿಹಾಸದ ಪಾಪ್ ಸಂಸ್ಕೃತಿಯಲ್ಲಿ ಕಂಡುಬರುತ್ತದೆ ಎಂಬುದಾಗಿ ಹೇಳಲಾಗುತ್ತದೆ. ಒಂದು ಉದಾಹರಣೆಯೆಂದರೆ ಪ್ರಚಲಿತದಲ್ಲಿರುವ ವಾಕ್ಸರಣಿ, "ವಿನ್ಸ್ಟನ್ ಟೇಸ್ಟ್ಸ್ ಗುಡ್ ಲೈಕ್ ಎ ಸಿಗರೇಟ್ ಶುಡ್", ಇದು ೧೯೫೦ ರಿಂದ ೧೯೭೦ ರವರೆಗಿನಿಂದ ವಿನ್ಸ್ಟನ್ ಸಿಗರೇಟ್‌ಗಳ ಹದಿನೆಂಟು ವರ್ಷದ ಜಾಹೀರಾತು ಪ್ರಚಾರದಿಂದ ತೆಗೆದುಕೊಳ್ಳಲ್ಪಟಿದೆ. ಈ ಆಕರ್ಷಣೀಯ ಸಂಭಾಷಣೆಗಳ ಬದಲಾವಣೆಗಳು ಮತ್ತು ಇದಕ್ಕೆ ಸಂಬಂಧಿಸಿದ ನೇರ ಉಲ್ಲೇಖಗಳು ಈ ಜಾಹೀರಾತು ಅಂತ್ಯವಾದ ನಂತರವೂ ಎರಡು ದಶಕಗಳ ದೀರ್ಘ ಅವಧಿಯವರೆಗೆ ಗೋಚರವಾಗಲ್ಪಟ್ಟಿತು. ಮತ್ತೊಂದೆಂದರೆ, "ವೇರ್ ಈಸ್ ದ ಬೀಫ್?", ಅತ್ಯಂತ ಜನಪ್ರಿಯವಾದ ಇದು ವಾಲ್ಟರ್ ಮಂಡೇಲಾರಿಂದ ೧೯೮೪ರ ಅಧ್ಯಕ್ಷೀಯ ಚುನಾವಣೆಯಲ್ಲಿ ಬಳಸಿಕೊಳ್ಳಲ್ಪಟ್ಟಿತು. ಇನ್ನೂ ಒಂದು ಜನಪ್ರಿಯ ಆಕರ್ಷಣೀಯ-ಪದಗುಚ್ಛ "ಐ ಹ್ಯಾವ್ ಫಾಲನ್ ಎಂಡ್ ಕಾಂಟ್ ಗೆಟ್ ಅಪ್", ಇದು ಇದರ ಮೊದಲ ಬಳೆಕೆಯ ಇಪ್ಪತ್ತು ವರ್ಷಗಳ ನಂತರ ಈಗಲೂ ಕೂಡ ಸಾಂದರ್ಭಿಕವಾಗಿ ಕಂಡುಬರುತ್ತದೆ.
ಕೆಲವು ಜಾಹೀರಾತು ಏಜೆನ್ಸಿಗಳ ಅಧಿಕಾರಿಗಳು ಒಂದಕ್ಕಿಂತ ಹೆಚ್ಚು ಆಕರ್ಷಣೀಯವಾದ ಘೋಷಣೆಯನ್ನು ಕಂಡುಹಿಡಿದ್ದಾರೆ, ಉದಾಹರಣೆಗೆ ಮೇರಿ ವೆಲ್ಸ್ ಲಾರೆನ್ಸ್ ಇವರು ಅಂತಹ ಉತ್ತಮವಾದ ಘೋಷಣೆಗಳ ಕರ್ತೃವಾಗಿದ್ದಾರೆ, ಅವರು ಈಗಲೂ ಕೂಡ "ರೈಸ್ ಯುವರ್ ಹ್ಯಾಂಡ್ಸ್ ಇಫ್ ಯು ಆರ್ ಶ್ಯೂರ್", "ಐ ನ್ಯೂಯಾರ್ಕ್" ಎಂಡ್ "ಟ್ರಸ್ಟ್ ದ ಮಿಡಾಸ್ ಟಚ್" ಎಂಬ ಜನಪ್ರಿಯ ಈಗಲೂ-ಬಳಸಲ್ಪಡುವ ಘೋಷಣೆಗಳ ನಿರ್ಮಾತ್ರರಾಗಿದ್ದಾರೆ.
ಜಾಹೀರಾತು ಏಜೆನ್ಸಿಗಳು ಅನೇಕ ವೇಳೆ ತಮ್ಮ ಕ್ರಿಯಾಶೀಲ ಜಾಹೀರಾತು ಪ್ರಚಾರಗಳಲ್ಲಿ ಹಾಸ್ಯಪ್ರೃತ್ತಿಯನ್ನು ಒಂದು ಸಾಧನವಾಗಿ ಬಳಸಿಕೊಳ್ಳುತ್ತಾರೆ. ವಾಸ್ತವವಾಗಿ, ಹಲವಾರು ಮಾನಸಿಕ ಅಧ್ಯಯನಗಳು ಹಾಸ್ಯ ಪ್ರವೃತ್ತಿಯ ಪರಿಣಾಮವನ್ನು ಮತ್ತು ಜಾಹೀರಾತು ನೀಡುವಿಕೆಯನ್ನು ಶಕ್ತಿಶಾಲಿಗೊಳಿಸುವುದಕ್ಕೆ ಹಾಸ್ಯಪ್ರವೃತಿಯ ಸಂಬಂಧವನ್ನು ವಿವರಿಸುವ ಪ್ರಯತ್ನವನ್ನು ನಡೆಸಿವೆ.
ಅನೇಕ ವೇಳೆ ಜಾಹೀರಾತುಗಳಲ್ಲಿ ಎನಿಮೇಷನ್ ಕೂಡ ಬಳಸಿಕೊಳ್ಳಲ್ಪಡುತ್ತದೆ. ಚಿತ್ರಗಳು ಕೈಯಿಂದ ಬಿಡಿಸಲ್ಪಟ್ಟ ಸಾಂಪ್ರದಾಯಿಕ ಎನಿಮೇಷನ್‌ಗಳಿಂದ ಕಂಪ್ಯೂಟರ್ ಎನಿಮೇಷನ್‌ಗಳವರೆಗೆ ಬದಲಾಗುತ್ತಿರುತ್ತವೆ. ಎನಿಮೇಷನ್ ಮಾಡಲ್ಪಟ್ಟ ಚಿತ್ರಗಳನ್ನು ಬಳಸಿಕೊಂಡು ಒಂದು ಜಾಹೀರಾತು, ನಟರಿಂದ ಅಥವಾ ಕೇವಲ ಉತ್ಪನ್ನಗಳ ಪ್ರದರ್ಶನದಿಂದ ಸಾಧಿಸುವುದಕ್ಕೆ ಅಸಾಧ್ಯವಾದ ಒಂದು ನಿರ್ದಿಷ್ಟ ನಿವೇದನೆಯನ್ನು ಮಾಡುವುದಕ್ಕೆ ಸಾಧ್ಯವಾಗುತ್ತದೆ. ಎನಿಮೇಷನ್ ಅದಕ್ಕೆ ಸಹಾಯವನ್ನು ಒದಗಿಸುವ ವಿನ್ಯಾಸದಲ್ಲಿನ ಬದಲಾವಣೆಯಿಂದ ಜಾಹೀರಾತುಗಳನ್ನು ತಿದ್ದುವ ಪ್ರಯತ್ನವನ್ನೂ ನಡೆಸುತ್ತದೆ. ಈ ಕಾರಣಕ್ಕಾಗಿ, ಒಂದು ಎನಿಮೇಷನ್ ಮಾಡಲ್ಪಟ್ಟ ಜಾಹೀರಾತು ತುಂಬಾ ದೀರ್ಘ-ಅವಧಿಯವರೆಗೆ ನಡೆಯುವಂತವಾಗಿರಬಹುದು.
ಕೆಲವು ದೃಷ್ಟಾಂತಗಳಲ್ಲಿ ಇದು ಹಲವಾರು ದಸಕಗಳವರೆಗೂ ಚಾಲ್ತಿಯಲ್ಲಿರಬಹುದು. ಇದರ ಪ್ರಮುಖ ಉದಾಹರಣೆಗಳೆಂದರೆ ಕೆಲೊಗ್ಸ್ ಸೀರಿಯಲ್ಸ್ ಗಳಿಗೆ ಜಾಹೀರಾತು ಸರಣಿಗಳು, ಸ್ಟಾರಿಂಗ್ ಸ್ನ್ಯಾಪ್, ಕ್ರ್ಯಾಕಲ್ ಮತ್ತು ಪಾಪ್ ಮತ್ತು ಟೋನಿ ದ ಟೈಗರ್. ಎನಿಮೇಷನ್ ಕೆಲವು ವೇಳೆ ವಾಸ್ತವ ನಟರ ಜೊತೆಗೆ ಸಂಯೋಜಿಸಲ್ಪಡುತ್ತವೆ. ಎನಿಮೇಷನ್ ಮಾಡಲ್ಪಟ್ಟ ಜಾಹೀರಾತುಗಳು ದೀರ್ಘ ಅವಧಿಯ ಜನಪ್ರಿಯತೆಯನ್ನು ಗಳಿಸಬಹುದು. ಯುಕೆ ಯಲ್ಲಿ ಅತ್ಯಂತ ಜನಪ್ರಿಯವಾದ ದೂರದರ್ಶನ ಜಾಹೀರಾತುಗಳಿಗೆ ಯಾವುದೇ ಜನಪ್ರಿಯ ಮತ ನೀಡುವಿಕೆಯಲ್ಲಿ ಯಾದಿಯಲ್ಲಿನ ಉನ್ನತ ಸ್ಥಾನಗಳು ಎನಿಮೇಷನ್‌ಗಳನ್ನು ಒಳಗೊಂಡಿರುತ್ತವೆ, ಅಂದರೆ ಕ್ಲಾಸಿಕ್ ಸ್ಮ್ಯಾಷ್ ಮತ್ತು ಕ್ರಿಯೇಚರ್ ಕಂಫರ್ಟ್ಸ್‌ನಂತಹ ಜಾಹೀರಾತುಗಳು.
ಇತರ ದೀರ್ಘ-ಅವಧಿಯ ಜಾಹೀರಾತು ಪ್ರಚಾರಗಳು ಆಶ್ಚರ್ಯಚಕಿತಗೊಳ್ಳುವ ಮೂಲಕ ಜನರನ್ನು ಆಕರ್ಷಿಸುತ್ತದೆ ಅಥವಾ ವೀಕ್ಷಕರನ್ನು ಮೋಸಗೊಳಿಸುವ ಮೂಲಕವೂ ಆಕರ್ಷಿಸಲ್ಪಡುತ್ತವೆ. ಉದಾಹರಣೆಗೆ ಎನರ್ಜೈಸರ್ ಬನ್ನಿ ಜಾಹೀರಾತು ಸರಣಿಗಳು. ಇದು ೧೯೮೦ ರ ದಶಕದ ಕೊನೆಯ ಅವಧಿಗಳಲ್ಲಿ ಒಂದು ಸರಳ ಸಾಮ್ಯತೆಯ ಜಾಹೀರಾತಿನಂತೆ ಪ್ರಾರಂಭವಾಗಲ್ಪಟ್ಟಿತು. ಅಲ್ಲಿ ಒಂದು ಕೋಣೆಯ ತುಂಬ ಬ್ಯಾಟರಿಯಿಂದ-ನಡೆಸಲ್ಪಡುವ ಬನ್ನಿಗಳು ತಮ್ಮ ಡ್ರಮ್‌ಗಳನ್ನು ಪೌಂಡಿಂಗ್ ಮಾಡುವಂತೆ ತೋರಿಸಲ್ಪಟ್ಟವು. ಒಂದನ್ನು ಹೊರತುಪಡಿಸಿ ಎಲ್ಲವೂ ಎನರ್ಜೈಸರ್ ಬ್ಯಾಟರಿಯ ಜೊತೆಗೆ ನಿಧಾನವಾಗಿ ಕೆಳಮಟ್ತಕ್ಕೆ ಇಳಿಯಲ್ಪಟ್ಟವು.
ಅದರ ಒಂದು ವರ್ಷದ ನಂತರ, ಈ ಮೂಲಾವಸ್ಥೆಯ ಜಾಹೀರಾತಿನ ಒಂದು ಪರಿಷ್ಕೃತ ಆವೃತ್ತಿಯು ಎನರ್ಜೈಸರ್ ಬನ್ನಿಯು ಸ್ಟೇಜ್‌ನಿಂದ ತಪ್ಪಿಸಿಕೊಂಡು ಮುಂದಕ್ಕೆ ಹೋಗುತ್ತಿರುವಂತೆ ತೋರಿಸಲ್ಪಟ್ಟಿತು (ಘೋಷಣಾಕಾರನ ಪ್ರಕಾರ, ಅವನು "ಮುಂದಕ್ಕೆ ಹೋಗುತ್ತಲೇ, ಹೋಗುತ್ತಲೇ ಮತ್ತು ಹೋಗುತ್ತಲೇ ಇರುತ್ತಾನೆ."). ಈ ವಿಧಾನವು ಮತ್ತೊಂದು ಜಾಹೀರಾತಿನಲ್ಲಿ ಕಂಡು ಬಂದಂತೆ ಅನುಸರಿಸಲ್ಪಟ್ಟಿತು: ನಂತರದ "ಜಾಹೀರಾತು" ವಾಸ್ತವವಾಗಿ ಇತರ ಉತ್ತಮವಾಗಿ ತಿಳಿಯಲ್ಪಟ್ಟ ಜಾಹೀರಾತುಗಳ ಒಂದು ವಿಡಂಬನ ಎಂಬುದು ಘೋಷಣಾಕಾರನು "ಈಗಲೂ ಸಾಗುತ್ತಿದೆ." ಎಂಬುದನ್ನು ಘೋಷಿಸುವುದರ ಜೊತೆಗೆ ಎನರ್ಜೈಸರ್ ಬನ್ನಿ ಆಕಸ್ಮಿಕವಾಗಿ ಸನ್ನಿವೇಶವನ್ನು ಒಳತರುವ ಪ್ರಯತ್ನವನ್ನು ನಡೆಸುವವರೆಗೂ ವೀಕ್ಷಕರು ಈ ಸತ್ಯಕ್ಕೆ ಗಮನವನ್ನು ನೀಡಿರಲಿಲ್ಲ.
ಈ ಜಾಹೀರಾತು ಪ್ರದರ್ಶನವು ಸರಿಸುಮಾರು ಹದಿನೈದು ವರ್ಷಗಳ ಕಾಲ ಪ್ರದರ್ಶಿಸಲ್ಪಟ್ಟಿತು. ಎನರ್ಜೈಸರ್ ಬನ್ನಿ ಸರಣಿಯು ಇತರ ಜಾಹೀರಾತುಗಳ ಒಂದು ಅನುಕರಣೆಯಾಗಿತ್ತು, ಒಂದು ಕೂರ್ಸ್ ಲೈಟ್ ಬಿಯರ್ ಜಾಹೀರಾತಿನ ಮೂಲಕ, ಚಲನೆಯ ಚಿತ್ರಗಳಲ್ಲಿ, ಮತ್ತು ಗೈಕೋ ಇನ್ಷುರೆನ್ಸ್‌ನ ಮೂಲಕ ಪ್ರಸ್ತುತದ ಜಾಹೀರಾತುಗಳ ಮೂಲಕವೂ ಅನುಕರಿಸಲ್ಪಡುತ್ತಿತ್ತು.
ಸರಕಾರದ ಸ್ವಾಮ್ಯಕ್ಕೊಳಪಟ್ಟವುಗಳಾಗಿರಲಿ ಅಥವಾ ಖಾಸಗಿಯಾಗಿರಲಿ, ಎಲ್ಲಾ ದೂರದರ್ಶನ ಕೇಂದ್ರಗಳು ಮತ್ತು ದೂರದರ್ಶನ ವಾಹಿನಿಗಳು ಜಾಹೀರಾತುಗಳನ್ನು ಪ್ರಸಾರ ಮಾಡುತ್ತವೆ. ಮಲೇಶಿಯಾದಲ್ಲಿ ಸ್ಥಳೀಯ ಮತ್ತು ವಿದೇಶೀ ಕಾರ್ಯಕ್ರಮಗಳ ನಡುವೆ ಮಾದರಿಯೆಂದು ಪರಿಗಣಿಸಲ್ಪಟ್ಟಿರುವ ವಿರಾಮದ ಕಾಲಾವಧಿಯು ವ್ಯತ್ಯಾಸ ಹೊಂದಿದ್ದರೆ ರಾಷ್ಟ್ರದ ರಾಜ್ಯ ಪ್ರಸಾರ ಕೇಂದ್ರವಾದ ಆರ್‌ಟಿಎಂ, ಸಾಮಾನ್ಯವಾಗಿ ಚಿಕ್ಕ ವಾಣಿಜ್ಯ ವಿರಾಮವನ್ನು ಹೊಂದಿದೆ. ಅರ್ಧಗಂಟೆಯ ಕಾರ್ಯಕ್ರಮಗಳ ನಡುವೆ ಸಾಮಾನ್ಯವಾಗಿ ಎರಡು ವಾಣಿಜ್ಯ ವಿರಾಮಗಳಿರುತ್ತವೆ ಮತ್ತು ವಾರ್ತಾ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳುವ ಯೋಜನೆ/ಅಪೇಕ್ಷೆಯೊಂದಿಗೆ ಒಂದು ಗಂಟೆಯ ಅವಧಿಯ ಕಾರ್ಯಕ್ರಮಗಳ ನಡುವೆ ಮೂರು ವಾಣಿಜ್ಯ ವಿರಾಮಗಳಿರುತ್ತವೆ.
ರಾಮದನ್ ತಿಂಗಳಲ್ಲಿ ಉಪವಾಸವನ್ನು ಕೊನೆಗೊಳಿಸುವಂತೆ ಪ್ರಕಟಣೆಯನ್ನು ನೀಡುವುದರ ಹೊರತಾಗಿ ಮತ್ತು ಪ್ರತೀ ಮಂಗಳವಾರ ಮತ್ತು ಗುರುವಾರ ಸಾಯಂಕಾಲ 7.30ಕ್ಕೆ ಪ್ರಸಾರವಾಗುವ ಮಲಯ್ ನಾಟಕ ಮತ್ತು ಮಲಯ ನಾಟಕಗಳ ಪುನರ್ ಪ್ರಸಾರದ ಅಕೇಸಿಯ ಕಾರ್ಯಕ್ರಮದ ನಡುವಿನ ಸಮಯದ ಹೊರತಾಗಿ ಭೂಮಿಯ ಮೇಲಿನ ದೂರದರ್ಶನವು ಪ್ರಸ್ತುತ ಪ್ರಸರಣಗೊಂಡ ಕಾರ್ಯಕ್ರಮದ ನಡುವೆ ಮಾತ್ರ ಜಾಹೀರಾತುಗಳನ್ನು ಪ್ರಸಾರ ಮಾಡುತ್ತದೆ. ೧೯೯೯ರಲ್ಲಿ ಮಲೇಶಿಯಾದ ದೂರದರ್ಶನ ಕೇಂದ್ರಗಳು ಗಂಟೆಗೆ ಕೇವಲ ೧೫ ನಿಮಿಷಗಳ ಕಾಲ ಮಾತ್ರ ದೂರದರ್ಶನ ಜಾಹೀರಾತುಗಳನ್ನು ಪ್ರಸಾರ ಮಾಡುತ್ತವೆ. ಈಗ ಅದು ಸುಮಾರು ೨೦ ನಿಮಿಷಗಳವರೆಗೆ ವೃದ್ಧಿಸಲ್ಪಟ್ಟು ಪ್ರತೀ ವಾಣಿಜ್ಯ ವಿರಾಮಕ್ಕೆ ೧೦ - ೧೫ ಜಾಹೀರಾತುಗಳು ಪ್ರಸಾರಗೊಳ್ಳುತ್ತವೆ.
ಪ್ರಥಮ ಬಾರಿಗೆ ಸಿರ್ಕ, ೧೯೯೫ ರಲ್ಲಿ ಪರಿಚಯಿಸಲ್ಪಟ್ಟ ಮಲೇಶಿಯನ್ ದೂರದರ್ಶನ ಜಾಹೀರಾತುಗಳು ಮೊತ್ತಮೊದಲು // ರಲ್ಲಿ ಕಂಡುಹಿಡಿಯಲ್ಪಟ್ಟವು. ಕೆಪಿ ಎಂಬುದು ಮಾಹಿತಿ ಖಾತೆಯ ಸಂಕ್ಷಿಪ್ತ ರೂಪವಾದರೆ ಎಂಬುದು ಜಾಹೀರಾತು ಉತ್ಪಾದನೆಗೊಂಡ ವರ್ಷ ಮತ್ತು ಎಂಬುದು ಅನುಮತಿ ನೀಡಲ್ಪಟ್ಟ ಜಾಹೀರಾತುಗಳ ಸಂಖ್ಯೆ, ಮತ್ತು ಹಿಂದೆ ಇದು ಜಾಹೀರಾತಿನ ಆರಂಭದಲ್ಲಿ ಅಥವಾ ಕೊನೆಯಲ್ಲಿ ತೋರಿಸಲ್ಪಡುತ್ತಿತ್ತು ಮತ್ತು ಚಿಕ್ಕ ಜಾಹೀರಾತುಗಳಲ್ಲಿ ಕೆಲವು ಜಾಹೀರಾತುಗಳು ಜಾಹೀರಾತು ಪ್ರದರ್ಶನವಾಗುವ ಅವಧಿಯುದ್ದಕ್ಕೂ ಈ ಸಂಕೇತಗಳನ್ನು ತೋರಿಸುತ್ತವೆ. ೨೦೧೦ ರ ಸಮಯದಲ್ಲಿ ಈ ಸಂಕೇತಗಳನ್ನು ಬಳಸುವ ಜಾಹೀರಾತುಗಳು ಈಗಲೂ ದೂರದರ್ಶನಗಳಲ್ಲಿ ಪ್ರಸಾರಗೊಳ್ಳುತ್ತಿವೆ.